cyanic-selkie/wikianc huggingface dataset:
লালৰেমচিয়ামী
লালৰেমচিয়ামী মাৰ (Lalremsiami Hmar; জন্ম: ৩০ মাৰ্চ ২০০০) এগৰাকী ভাৰতীয় পেছাদাৰী ফিল্ড হকী খেলুৱৈ যি ভাৰতীয় ৰাষ্ট্ৰীয় মহিলা দলৰ হৈ ফৰৱাৰ্ড হিচাপে খেলে। ক্লাব পৰ্যায়ত তেওঁ ভাৰতীয় ক্ৰীড়া প্ৰাধিকৰণৰ হৈ খেলে। ২০১৮ চনৰ বিশ্বকাপত ভাৰতক প্ৰতিনিধিত্ব কৰা ১৮ জনীয়া দলৰ অংশ আছিল লালৰেমছিয়ামী। ইয়াৰ পাছত অনুষ্ঠিত হোৱা এছিয়ান গেমছত তেওঁ ৰূপৰ পদক অৰ্জন কৰে আৰু এছিয়ান পদক অৰ্জন কৰা মিজোৰামৰ প্ৰথম গৰাকী খেলুৱৈ হিচাপে পৰিগণিত হয়।
প্ৰাৰম্ভিক জীৱন
লালৰেমচিয়ামীৰ জন্ম মিজোৰামৰ আইজলৰ পৰা প্ৰায় ৮০ কিলোমিটাৰ (৫০ মাইল) দূৰত্বৰ চহৰ কোলাচিবত কৃষিজীৱীৰ এটা পৰিয়ালত হৈছিল। তেওঁৰ পিতৃ লালথানচাংগা জোটে এগৰাকী কৃষক আৰু মাতৃ লালজাৰমাৱী এগৰাকী গৃহিণী। লালৰেমচিয়ামীক ১১ বছৰ বয়সত চেৰছিপৰ থেনজলত মিজোৰাম চৰকাৰে চলোৱা এখন হকী একাডেমীলৈ নিৰ্বাচিত কৰা হৈছিল। ২০১৬ চনত তেওঁ নতুন দিল্লীৰ ৰাষ্ট্ৰীয় হকী একাডেমীত যোগদান কৰে। সেই সময়ছোৱাত তেওঁৰ হিন্দী ভাষাত ব্যুৎপত্তি নাছিল আৰু পাছলৈ সতীৰ্থসকলৰ সহায়ত ভাষাটো শিকিছিল। সতীৰ্থসকলৰ মাজৰ তেওঁক 'চিয়ামী' বুলি পৰিচিত, যি তেওঁৰ সম্পূৰ্ণ নামৰ এটা সংক্ষিপ্ত উপনাম।
কেৰিয়াৰ
২০১৬ চনত এছিয়া কাপৰ ১৮ বছৰ অনুৰ্ধ ভাৰতীয় দলটোত লালৰেমছিয়ামীক অন্তৰ্ভুক্ত কৰা হৈছিল। ইয়াৰ পাছৰ বছৰ সেইসময়ৰ কনিষ্ঠ দলৰ প্ৰশিক্ষক বলজিৎ সিং চাইনীয়ে জ্যেষ্ঠ শিবিৰলৈ তেওঁক নিৰ্বাচন কৰে। তেওঁ এছিয়ান যুৱ অলিম্পিক গেমছৰ যোগ্যতা অৰ্জনকাৰী খেলত ১৮ অনুৰ্ধ দলক প্ৰতিনিধিত্ব কৰিছিল, য'ত দলটোৱে দ্বিতীয় স্থান লাভ কৰিছিল। লালৰেমচিয়ামীয়ে পাঁচখন খেলত সাতটা গ'ল কৰি প্ৰতিযোগিতাখন সমাপ্ত কৰিছিল। ২০১৭ চনৰ এছিয়া কাপত স্বৰ্ণ জয় কৰা জ্যেষ্ঠ দলত তেওঁক অন্তৰ্ভুক্ত কৰা হৈছিল। ২০১৮ চনৰ এছিয়ান চেম্পিয়নছ ট্ৰফীত অংশগ্ৰহণ কৰা দলটোত তেওঁক অন্তৰ্ভুক্ত কৰা হৈছিল আৰু দ্বিতীয় স্থান লাভ কৰিছিল। তেওঁ খেলপথাৰত মুঠ ৩১ মিনিটত খেল ছিল আৰু দুটা গ'ল কৰিছিল, যাৰ ভিতৰত আছিল এক গুৰুত্বপূৰ্ণ চূড়ান্ত ৰাউণ্ড-ৰবিন মেচত সমতা অৰ্জন কৰা গ'ল। ফলস্বৰূপে, তেওঁক প্ৰতিযোগিতাখনৰ '২১ অনুৰ্ধ ৰাইজিং ষ্টাৰ এৱাৰ্ড' হিচাপে নিৰ্বাচন কৰা হৈছিল।
লালৰেমচিয়ামীক ২০১৮ চনৰ বিশ্বকাপৰ বাবে ১৮ বছৰ বয়সত ভাৰতৰ কনিষ্ঠতম খেলুৱৈ হিচাপে দলত অন্তৰ্ভুক্ত কৰা হৈছিল। লীগ খেলসমূহত শক্তিশালী প্ৰদৰ্শনৰ পাছত লালৰেমচিয়ামীয়ে ইটালীৰ বিৰুদ্ধে ক্ৰছ অ'ভাৰ মেচত প্ৰতিযোগিতাখনৰ প্ৰথম আৰু একমাত্ৰ গ'লটো কৰে। ভাৰতে ৩-০ ৰ জয়ৰ পাছত কোৱাৰ্টাৰ ফাইনেলত প্ৰৱেশ কৰে। কোৱাৰ্টাৰ ফাইনেলত আয়াৰলেণ্ডৰ মুখামুখি হৈ তেওঁৰ দলটো পেনাল্টি শ্বুট আউটত পৰাজিত হয় আৰু অষ্টম স্থানত থাকে।
বিশ্বকাপৰ পিছত হোৱা জাকাৰ্টা এছিয়ান গেমছত লালৰেমচিয়ামীয়ে চাৰিটা গ'ল কৰিছিল। প্ৰথমটো গ'ল ইণ্ডোনেছিয়াৰ বিৰুদ্ধে গ্ৰুপ পৰ্যায়ৰ খেলৰ ২৪ মিনিটত আহিছিল য'ত তেওঁৰ দলে ৮-০ ত জয়লাভ কৰিছিল। পৰৱৰ্তী খেলখনত কাজাখস্তানৰ বিৰুদ্ধে ২১-০ গ'লৰ বিজয়ত তেওঁ হেট্ৰিক অৰ্জন কৰে; জয়ৰ ব্যৱধানটো প্ৰতিযোগিতাখনৰ ভাৰতৰ দ্বিতীয় শ্ৰেষ্ঠ আছিল। ভাল প্ৰদৰ্শনৰ পিছত তেওঁৰ দল ফাইনেলত জাপানৰ হাতত ১-২ ব্যৱধানত পৰাজিত হয় আৰু ৰূপৰ পদকৰ লাভ কৰে। ইয়াৰ ফলত লালৰেমছিয়ামী এছিয়ান গেমছৰ পদক অৰ্জন কৰা মিজোৰামৰ প্ৰথম খেলুৱৈ হিচাপে পৰিগণিত হয়। সেই বছৰ বুয়েনছ আইৰিছ যুৱ অলিম্পিকত অনুষ্ঠিত ফাইভ-এ-চাইড ইভেণ্টত তেওঁ ভাৰতক ৰূপৰ পদক অৰ্জন কৰাত সহায় কৰে, যিটো যুৱ অলিম্পিকৰ ইতিহাসত ভাৰতীয় হকী দলৰ প্ৰথম পদক আছিল। লালৰেমচিয়ামীয়ে প্ৰতিযোগিতাখনত নটা গ'ল কৰিছিল, যাৰ ভিতৰত আছিল অষ্ট্ৰিয়া, উৰুগুৱে আৰু ভানুৱাটুৰ প্ৰত্যেকৰ বিৰুদ্ধে কৰা দুটাকৈ গ'ল।
২০১৯ চনৰ জানুৱাৰীত ভাৰতৰ স্পেইন ভ্ৰমণৰ সময়ত স্পেইনৰ বিৰুদ্ধে ৫-২ ব্যৱধানতৰ জয় লাভ কৰাত লালৰেমচিয়ামীয়ে স্পেইনৰ বিৰুদ্ধে ২টা গ'ল দিছিল। ২০২১ চনৰ জুন মাহত ঘোষণা কৰা ২০২০ টকিঅ' অলিম্পিকৰ বাবে ভাৰতীয় দলত তেওঁ অন্তৰ্ভুক্ত কৰা হয়। তেওঁ মিজোৰামৰ প্ৰথম গৰাকী মহিলা খেলুৱৈ হিচাপে এই অলিম্পিকত ভাৰতক প্ৰতিনিধিত্ব কৰে। ২০২০ টকিঅ' অলিম্পিকত তেওঁৰ দলটোৱে চতুৰ্থ স্থান লাভ কৰে, যি আছিল অলিম্পিকত তেওঁলোকৰ সৰ্বশ্ৰেষ্ঠ প্ৰদৰ্শন; আৰু এফআইএইচ বিশ্ব ৰেংকিংত অষ্টম স্থান লাভ কৰে, যি তেওঁলোকৰ এতিয়ালৈকে সৰ্ব্বোচ্চ স্থান।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:ভাৰতৰ ফিল্ড হকী খেলুৱৈ শ্ৰেণী:ভাৰতীয় অলিম্পিক প্ৰতিযোগী
১ নৱেম্বৰ
এইদিনটোত ঘটা কেইটামান উল্লেখযোগ্য ঘটনা-
জৱা
জৱা হৈছে সপুষ্পক উদ্ভিদৰ মালভেছী পৰিয়ালৰ অন্তৰ্গত এটা গণৰ নাম। এই গণৰ কেইবাটাও প্ৰজাতিৰ গছ আছে। ইয়াৰ কেইবাটাও প্ৰজাটিৰ বাংলা নাম হৈছে ৰক্তজবা, জবা, ঝুমকা জবা, জবা কুসুম ইত্যাদি উল্লেখযোগ্য। বৰ্তমান অনেক ধৰণৰ সংকৰ প্ৰজাতিৰ (হাইব্ৰীড) জৱা ফুল পোৱা যায়। জৱা বিভিন্ন ৰং আৰু আকৃতিৰ পোৱা যায়।
বহিঃসংযোগ
শ্ৰেণী:ফুল
আন্তঃৰাষ্ট্ৰীয় ন্যায়ালয়
আন্তঃৰাষ্ট্ৰীয় ন্যায়ালয় বা বিশ্ব ন্যায়ালয় বা আন্তঃৰাষ্ট্ৰীয় ন্যায়বিচাৰ আদালত (International Court of Justice) হৈছে ৰাষ্ট্ৰসংঘৰ চূড়ান্ত ন্যায়পালিকা। ৰাষ্ট্ৰ সমূহৰ মাজৰ মতানক্য সমাধান কৰা আৰু ৰাষ্ট্ৰসংঘ আৰু ইয়াৰ অংগ সমূহক আইনী পৰামৰ্শ প্ৰদান কৰা ইয়াৰ মুখ্য কাৰ্য। ৰায় আৰু বিচৰাৰ যোগেদি আন্তঃৰাষ্ট্ৰীয় ন্যায়ালয়ে আন্তৰ্জাতিক আইনৰ উৎস হিচাপে কাম কৰে।
আন্তঃৰাষ্ট্ৰীয় ন্যায়ালয়ৰ পূৰ্বসূৰী হৈছে আন্তঃৰাষ্ট্ৰীয় স্থায়ী ন্যায়বিচাৰ আদালত। ১৯২০ চনত স্থাপিত হোৱা ৰাষ্ট্ৰসংঘৰ পূৰ্বসূৰী জাতিসংঘয়ে ১৯২২ চনত আন্তঃৰাষ্ট্ৰীয় স্থায়ী ন্যায়বিচাৰ আদালত স্থাপন কৰিছিল। দ্বিতীয় বিশ্বযুদ্ধৰ পিছত জাতিসংঘ আৰু আন্তঃৰাষ্ট্ৰীয় স্থায়ী ন্যায়বিচাৰ আদালত দুয়ো ভংগ হৈছিল। আন্তঃৰাষ্ট্ৰীয় ন্যায়ালয়ৰ বিধি ইয়াৰ পূৰ্বসূৰী আন্তঃৰাষ্ট্ৰীয় স্থায়ী ন্যায়বিচাৰ আদালতৰ পৰা আহিছে। ১৯৪৬ চনত আন্তঃৰাষ্ট্ৰীয় স্থায়ী ন্যায়বিচাৰ আদালত ভংগ হয় যদিও ইয়াৰ ৰায়দান সমূহ বাহাল থাকে। ৰাষ্ট্ৰসংঘৰ সকলো সদস্য ৰাষ্ট্ৰয়ে আন্তঃৰাষ্ট্ৰীয় ন্যায়ালয় বিধি মানি চলে।
আন্তঃৰাষ্ট্ৰীয় ন্যায়ালয়ৰ ১৫ জন ন্যায়াধীশ ৰাষ্ট্ৰসংঘৰ সাধাৰণ সভা আৰু নিৰাপত্তা পৰিষদে ৯ বছৰ কাৰ্যকালৰ বাবে নিৰ্বাচিত কৰে। ইয়াৰ মুখ্য কাৰ্যালয় নেদাৰলেণ্ডৰ দা হেগ চহৰৰ পীচ পেলেচ বা শান্তিৰ মহলত অৱস্থিত। ই ৰাষ্ট্ৰসংঘৰ একমাত্ৰ মুখ্য অংগ যাৰ মুখ্য কাৰ্যালয় নিউয়ৰ্কত অৱস্থিত নহয়। ইয়াৰ অধিকাৰীক চৰকাৰী ভাষা ইংৰাজী আৰু ফৰাছী।
কাৰ্য-কলাপ
১৯৪৫ চনত ৰাষ্ট্ৰসংঘ চাৰ্টাৰৰ আধাৰত স্থাপিত আন্তঃৰাষ্ট্ৰীয় ন্যায়ালয়ে ১৯৪৬ চনৰ পৰা স্থায়ী আন্তঃৰাষ্ট্ৰীয় ন্যায় বিচাৰ আদালতৰ উত্তৰসুৰী হিচাপে কাৰ্যক্ৰম আৰম্ভ কৰে। আন্তঃৰাষ্ট্ৰীয় ন্যায়ালয়ৰ আইনী বিধি ইয়াৰ পূৰ্বসূৰীৰ সৈতে প্ৰায় একে।
ৰাষ্ট্ৰসংঘৰ সকলো সদস্যৰাষ্ট্ৰ ইয়াৰ অন্তৰ্ভূক্ত হোৱাৰ বাবে আন্তঃৰাষ্ট্ৰীয় ন্যায়ালয়ে এক বিশাল ক্ষেত্ৰ লাভ কৰিছে। তদুপৰি ই অন্যান্য ন্যায়িক কাৰ্যৰ লগত জড়িত। আন্তঃৰাষ্ট্ৰীয় ন্যায়ালয়ে আমেৰিকা যুক্তৰাষ্ট্ৰয়ে নিকাৰগুৱাৰ বিৰুদ্ধে যুদ্ধ ঘোষণা কৰা কাৰ্যক আন্তৰ্জাতিক আইন ভংগৰ অভিযোগত আমেৰিকাৰ বিপক্ষে ৰায়দান কৰাৰ পিছৰ পৰা ১৯৮৬ চনত ইয়াৰ ৰায় আইন মতে বাধ্য নোহোৱা হল আৰু ৰাষ্ট্ৰসংঘৰ সুৰক্ষা পৰিষদৰ বিবেচনাৰ আওতাত সোমাল। ৰাষ্ট্ৰসংঘ চাৰ্টাৰৰ পঞ্চদশ অধ্যায়ৰ মতে ৰাষ্ট্ৰসংঘৰ সুৰক্ষা পৰিষদে আন্তঃৰাষ্ট্ৰীয় ন্যায়ালয়লৰ ৰায়দানক বাধিত কৰোৱাৰ ক্ষমতা আৰোপিত কৰা হৈছে। পিছে ৰাষ্ট্ৰসংঘৰ পাঁচ স্থায়ী সদস্যয়ে ভেট' প্ৰয়োগ কৰি ইয়াৰ ৰায়দান অমান্য কৰিব পাৰে। নিকাৰগুৱা আৰু আমেৰিকাৰ বিবাদত আমেৰিকায়ে ভেট'ৰ প্ৰয়োগ কৰিছিল।
গঠন
আন্তঃৰাষ্ট্ৰীয় ন্যায়ালয়ত ১৫ গৰাকী স্থায়ী ন্যায়াধীশ থাকে। ৰাষ্ট্ৰসংঘৰ সাধাৰণ সভা আৰু সুৰক্ষা পৰিষদৰ সদস্য ৰাষ্ট্ৰসকলে এইসকল ন্যায়াধীশক নিৰ্বাচন কৰে। ন্যায়াধীশ সকল ৯ বছৰ কাৰ্যকালৰ বাবে নিৰ্বাচিত হয় আৰু প্ৰয়োজন সাপেক্ষে পুনঃনিৰ্বাচিত কৰাও হয়। যদি পদবীত অধিষ্ঠিত অৱস্থাত কোনো ন্যায়াধীশৰ মৃত্যু হয় তেন্তে সেই পদ পূৰাবলৈ তেওঁৰ ৰাষ্ট্ৰৰ পৰায়ে আন এগৰাকী ন্যায়াধীশক নিযুক্তি দিয়া হয়। প্ৰতি তিনিবছৰৰ মূৰে মূৰে ইয়াৰ এক তৃতীয়াংশ অৰ্থাৎ পাঁচ গৰাকী ন্যায়াধীশৰ পদৰ বাবে নিৰ্বাচন অনুষ্ঠিত হয়। আন্তঃৰাষ্ট্ৰীয় ন্যায়ালয়ৰ ন্যায়াধীশৰ বাচনি আন্তঃৰাষ্ট্ৰীয় ন্যায়ালয় আইনৰ অনুচ্ছেদ ৪ ৰ পৰা ১২ ৰ আধাৰত অনুষ্ঠিত হয়। কিছুমান বিবাদত আন্তঃৰাষ্ট্ৰীয় ন্যায়ালয়ে অস্থায়ী ন্যায়াধীশক বিচাৰ প্ৰক্ৰিয়াত অংশগ্ৰহণ কৰিবলৈ অনুমতি প্ৰদান কৰে। বিবাদিত ৰাষ্ট্ৰসমূহে নিজৰ বিবাদ নিষ্পত্তিৰ বাবে এগৰাকী ন্যায়াধীশ নিজৰ ফালৰ পৰা মনোনীত কৰাৰ অধিকাৰ লাভ কৰিছে। কিন্তু যদি সেই ৰাষ্ট্ৰৰ স্থায়ী ন্যায়াধীশ ইতিমধ্যে থাকিলে এনে সুবিধা প্ৰদান কৰা নহয়। সেয়ে কেতিয়াবা ইয়াৰ বিবাদ সমূহৰ বিচাৰ প্ৰক্ৰিয়াত ১৫ জনৰ ঠাইত ১৭ জন ন্যায়াধীশে শুনানি গ্ৰহণ কৰে।
বৰ্তমানৰ ন্যায়াধীশ সকল
২২ জুন ২০১৮ অনুসৰি আন্তঃৰাষ্ট্ৰীয় ন্যায়ালয়ৰ বৰ্তমানৰ ন্যায়াধীশ সকল হ'ল:
বাহ্যিক সংযোগ
শ্ৰেণী:আন্তঃৰাষ্ট্ৰীয় সংস্থা শ্ৰেণী:ৰাষ্ট্ৰসংঘ
৩১ অক্টোবৰ
এইদিনটোত ঘটা কেইটামান উল্লেখযোগ্য ঘটনা-
ভূতকথা
thumb|ভূতঘৰত এথেনোড'ৰাছ ভূতকথা (Ghostlore) বা ghost-lore হৈছে ভূত সম্পৰ্কীয় লোককথাৰ এক ধাৰা। সমসাময়িক প্ৰসংগকে ধৰি লিপিবদ্ধ ইতিহাসৰ সমগ্ৰ সময়ছোৱাত ভূতকথা উপলব্ধ হৈছে৷
স্থানসমূহ
মৃত্যু বা ট্ৰেজেডীৰ সৈতে জড়িত নিৰ্দিষ্ট স্থানসমূহে অধিক সৌজন্যশীল ঠাইতকৈ দ্ৰুতভাৱে ভূত-প্ৰেতৰ লগত সম্পৰ্ক স্থাপন কৰা বাবে স্থানীয়ভাৱে এক পৰিচয় লাভ কৰে আৰু তাৰ ফলস্বৰূপে সমগ্ৰ বিশ্বৰ ভূতৰ কাহিনীৰ ভিতৰত অসমতাপূৰ্ণভাৱে দেখা দিয়ে। এই স্থানসমূহৰ কিছুমান উদাহৰণ হ’ল-
কবৰস্থান
কবৰস্থানবোৰ প্ৰায়ে দ্ৰুতগতিত বহুতো ভূতৰ কাহিনীৰ বিষয় হৈ পৰে আৰু সমগ্ৰ বিশ্বৰ পৰা লিপিবদ্ধ লোককথাত সঘনাই কবৰস্থানৰ উল্লেখ পোৱা যায়। লোককথাৰ ভিতৰত ভূতৰ বাবে সুনাম অৰ্জন কৰা কবৰস্থানৰ জনপ্ৰিয় উদাহৰণসমূহ হ'ল:বেচেলৰ গ্ৰ'ভ কবৰস্থান, চেজ ভল্ট, জেৰুক পুৰুট কবৰস্থান, আৰু ইউনিয়ন কবৰস্থান।
কলেজ কেম্পাছ
কলেজ চৌহদৰ বহুতো পুৰণি অট্টালিকাৰ স্থাপত্য ঊনবিংশ শতিকাৰ সাহিত্যিক ভূতৰ কাহিনী আৰু গথিক উপন্যাসত বৰ্ণনা কৰা অট্টালিকাৰ সৈতে মিল আছে। প্ৰায়ে এই অট্টালিকাবোৰেই ভূতৰ দৰে কিংবদন্তিৰ পৰিৱেশ হৈ পৰে। অধ্যাপিকা এলিজাবেথ টাকাৰৰ মতে, "ভূতৰ কাহিনী কোৱাৰ লগে লগে ছাত্ৰ-ছাত্ৰীসকলে নিজৰ কলেজৰ ভৱনসমূহক ৰহস্যময় আৰু যাদুকৰী ঠাইলৈ ৰূপান্তৰিত কৰে।"
ঘাইপথ
জয়াল বা ভূতগ্ৰস্ত ঘাইপথটো সমগ্ৰ বিশ্বৰ বহু লোককথাৰ পুনৰাবৃত্তিমূলক বিষয়বস্তু। আমেৰিকাৰ এটা গুৰুত্বপূৰ্ণ উদাহৰণ হৈছে নিউ জাৰ্চিৰ ক্লিণ্টন ৰোড, ৷ অধিক গ্ৰাম্য অঞ্চলত ভূত-ঘাইপথটোৱে জয়াল ৰাস্তা, পথ বা আনকি পথৰ ৰূপ ল'ব। বিশ্বজুৰি সংলগ্ন ভূতৰ ঠাই থকা পথসমূহৰ উদাহৰণ হ'ল কুৱালালামপুৰ–কাৰক এক্সপ্ৰেছৱে, এ২১ চেভেন'কছ বাইপাছ, আৰু টুয়েন মুন ৰোড।
তথ্যসূত্ৰ
শ্ৰেণী:লোককথা
যতি-চিন
তথ্য সংগ্ৰহ
শ্ৰেণী:ব্যাকৰণ শ্ৰেণী:পোখালি
নতুনেৰ গান
250px|thumb|[[কাজী নজৰুল ইছলাম, গানটোৰ ৰচক তথা সুৰকাৰ]]
নতুনেৰ গান (নতুনে গান, The Song of Youth) হ'ল ১৯২৯ চনত বাংলাদেশৰ জাতীয় কবি কাজী নজৰুল ইছলামৰ দ্বাৰা ৰচিত তথা সুৰাৰোপিত সন্ধ্যা কাব্যগ্ৰন্থৰ অন্তৰ্গত এটা গান। দাদৰা তালৰ এই সংগীতটো ১৯৭২ চনৰ ১৩ জানুৱাৰীত অনুষ্ঠিত বাংলাদেশৰ তৎকালীন মন্ত্ৰীসভাৰ প্ৰথম বৈঠকত বাংলাদেশৰ ৰণ-সংগীত হিচাপে নিৰ্বাচন কৰা হয়। বাংলাদেশৰ যিকোনো সামৰিক অনুষ্ঠানত এই গানটোৰ প্ৰথম ২১ শাৰী যন্ত্ৰসংগীতত বজোৱা হয়। “নতুনেৰ গান” শিৰোনামাত গানটো শিক্ষা কাকতত প্ৰথমে প্ৰকাশিত হয়। তাৰ পাছত সন্ধ্যা কাব্যগ্ৰন্থৰ অন্তৰ্ভুক্ত হয়। দ্যা ডেইলি ষ্টাৰে এই গানটোক জাতীয় মিলিটাৰী গান হিচাপে স্বীকৃতি দিছে।
ইতিহাস
১৯২৮ চনৰ ফেব্ৰুৱাৰী মাহৰ প্ৰথম সপ্তাহত নজৰুল মুছলিম সাহিত্য সমাজৰ দ্বিতীয় বাৰ্ষিক সন্মিলনত অংশগ্ৰহণ কৰাৰ উদ্দেশ্যে ঢাকালৈ আহে। ঢাকাত ছৈয়দ আবুল হোছেইনৰ বাসভৱনত থকা সময়ছোৱাত নজৰুলে এই গানটো ৰচনা কৰে।
সমাৰ্থক শব্দ
সমাৰ্থক শব্দ (Synonym) : কোনো শব্দৰ সলনি বা বিকল্প হিচাপে ব্যৱহাৰ হোৱা বা একে অৰ্থ প্ৰকাশক শব্দ। সমাৰ্থক শব্দক প্ৰতিশব্দ বুলিও কোৱা হয়। একেটা শব্দৰে কেইবাটাও প্ৰতিশব্দ থাকিব পাৰে। সমাৰ্থক শব্দ বা প্ৰতিশব্দই ভাষাৰ শব্দ ভাণ্ডাৰৰ প্ৰকাশিকা শক্তি বৃদ্ধি কৰাত সহায় কৰে। হেমকোষত সমাৰ্থক শব্দটো সমাৰ্থক্‌ বিণ.(সং. সমাৰ্থক্- সম, তুল্য + অৰ্থ, শব্দৰ্‌ ভাৱ‌) একে ভাষাৰ আন এটা শব্দেৰে সৈতে ঠিক একে বা কিঞ্চিত লৰ অৰ্থ বুজোৱা; যেনে, সমাৰ্থক শব্দ, synonymous. এনেদৰে উল্লেখ কৰা আছে।
নতুনেৰ গান
গীতৰ কথা
ঊৰ্দ্ধ গগনে বাজে মাদল নিম্নে উতলা ধণী-তল অুণ প্ৰাতে তুণ দল চল্‌ ে চল্‌ ে চল্‌ চল্‌ চল্‌ চল্‌।।
সমাৰ্থক শব্দ
সমাৰ্থক শব্দৰ উদাহৰণ
অসমীয়াত ব্যৱহৃত কিছুমান সমাৰ্থক হ’ল:
নতুনেৰ গান
গীতৰ কথা
ঊষা দুয়াে হানি আঘাত আমা আনিব াঙা প্ৰভাত আমা টুটাব তিমি াত, বাঁধা বিন্ধ্যা চল।।
সমাৰ্থক শব্দ
তথ্য সংগ্ৰহ
শ্ৰেণী:ব্যাকৰণ শ্ৰেণী:ভাষা
নতুনেৰ গান
গীতৰ কথা
নব নবীনে গাহিয়া গান সজীব কিব মহাশশ্মান আমা দানিব নতুন প্ৰাণ বাহুতে নবীন বল।।
চলে নওজোয়ান শোনে পাতিয়া কান- মৃত্যু-তোণ-দুয়াে-দুয়াে জীবনে আহ্বান ভাঙ্গে ভাঙ্গ আগল চল্‌ ে চল্‌ ে চল্‌ চল্‌ চল্‌ চল্‌।।
উৰ্দ্ধ গগনে বাজে মাদল নিম্নে উতলা ধৰণী তল অৰুণ প্ৰাতেৰ তৰুণ দল চলৰে চলৰে চল চল চল চল।।
ঊষাৰ দুৱাৰে হানি আঘাত আমৰা আনিব ৰাঙা প্ৰভাত আমৰা টুটাব তিমিৰ ৰাত বাধাৰ বিন্ধ্যা চল।।
নব নবীনেৰ গাহিয়া গান সজীৱ কৰিব মহাশশ্মান আমৰা দানিব নতুন প্ৰাণ বাহুতে নবীন বল
চলৰে নজোৱান, শোণৰে পাতিয়া কান মৃত্যু তোৰণ দুৱাৰে দুৱাৰে জীৱনেৰ আহ্বান ভাঙ্গৰে ভাঙ্গ আগল চল ৰে চল ৰে চল।। চল চল চল
By a drum beat to a heavenly height From earth beneath and soil's blight Youth rise in the dawn's light, Left, now, now, right! March, March, March
The youngest of young, a song will sing; From buried bones we raise the living; We are the ones, new life will bring With a new arm of might.
Soldier, take your stand, A heartening ear now bend; Doors that lead to death's portal, A call to life extend! Break all doors tight and march, left and right! March, March, March
কবে সে খেয়ালী বাদশাহী, সেই সে অতীতে আজো চাহি' যাস মুসাফি গান গাহি' ফেলিস অশ্ৰুজল।
ছহিদী-ঈদেৰ সেনাৰা সাজ, দিকে দিকে চলে কুচকাৱাজ-- খোল ৰে নিদ-মহল!
কবে সে খেয়ালী বাদশ্বাহী, সেই সে অতীতে আজো চাহি যাস মুছাফিৰ গান গাহি ফেলিস অশ্ৰুজল
জাগ ৰে তখত-তাউচ জাগ ৰে জাগ বেহোচ। ডুবিলো ৰে দেখ কত পাৰস্য কত ৰোম গ্ৰীক ৰুছ, জাগিলো তাৰাসকল, জেগে ওঠ হীনবল! আমৰা গৰিব নতুন কৰিয়া ধুলায় তাজমহল! চল চল চল।।
the martyr's captain for battle's arrayed; In every direction, a marching parade roushing the drowsy from night.
Shed now, the pompous throne Awaken, O you heedless drone! See how the Persian rule sank down, and Russia and Greece and Rome. They all awoke to fight; You feeble, now ignite! From the dust, we will build anew the Taj Mahal! Unite! Left. right, Left, right! March, March, March
বাহ্যিক সংযোগ
শ্ৰেণী:বাংলাদেশ শ্ৰেণী:জাতীয় সংগীত‎
কেদাৰনাথ সিং
কেদাৰনাথ সিং (Kedarnath Singh; জন্ম: ৭ জুলাই, ১৯৩৪ - মৃত্যু: ১৯ মাৰ্চ, ২০১৮) এজন ভাৰতীয় কবি। তেওঁ হিন্দী ভাষাত লিখে। তেওঁ এজন প্ৰসিদ্ধ সমালোচক আৰু প্ৰাৱন্ধিকো। ২০১৩ চনত তেওঁ জ্ঞানপীঠ বঁটা আৰু তেওঁৰ কাব্য সংকলন 'অকাল ম্যে সাৰস' (ক্ৰেইনচ্‌ ইন ড্ৰৱ্‌ট)ৰ বাবে হিন্দীত সাহিত্য অকাডেমি বঁটা লাভ কৰে।
প্ৰাৰম্ভিক জীৱন
১৯৩৪ চনৰ ৭ জুলাই তাৰিখে উত্তৰ প্ৰদেশৰ পূৱত থকা চাঁদাউলি জিলাৰ চাকিয়াত কেদাৰনাথ সিঙৰ জন্ম হয়। বাৰানসীৰ উদয় প্ৰতাপ কলেজৰ পৰা তেওঁ স্নাতক ডিগ্ৰী লাভ কৰিছিল। কাশী হিন্দু বিশ্ববিদ্যালয়ৰ পৰা তেওঁ স্নাতকোত্তৰ ডিগ্ৰী লাভ কৰে আৰু এই বিশ্ববিদ্যালয়ৰ পৰাই পি এইচ ডি ডিগ্ৰী লয়। গোৰখপুৰত কিছুদিন হিন্দী শিক্ষক ৰূপে কাম কৰাৰ পিছত তেওঁ নতুন দিল্লীৰ জৱাহৰলাল নেহৰু বিশ্ববিদ্যালয়ত অধ্যাপক ৰূপে কামত সোমায় আৰু এই বিশ্ববিদ্যালয়ৰ ভাৰতীয় ভাষা কেন্দ্ৰৰ হিন্দী বিভাগৰ মুৰব্বী অধ্যাপক ৰূপে অৱসৰ গ্ৰহণ কৰে। তেওঁ নতুন দিল্লীত থাকিবলৈ লয় আৰু ২০১৮ চনৰ ১৯ মাৰ্চ তাৰিখে দিল্লীতে তেওঁৰ মৃত্যুবৰণ কৰে।
স্বীকৃতি
তেওঁৰ সাহিত্যকৃতিৰ বাবে ২০১৩ চনত তেওঁ জ্ঞানপীঠ বঁটা, ১৯৮৯ চনত সাহিত্য অকাডেমি বঁটা, কুমাৰন আসন আৰু ব্যাস বঁটা লাভ কৰে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় সাহিত্যিক শ্ৰেণী:জ্ঞানপীঠ বঁটা বিজয়ী শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী শ্ৰেণী:সাহিত্য অকাডেমিৰ ফেলোশ্বিপ প্ৰাপক
আনোৱাৰ হুছেইন
আনোৱাৰ হুছেইন (Anowar Hussain) এগৰাকী অসমীয়া চলচ্চিত্ৰৰ পৰিচালক আৰু প্ৰযোজক। তেওঁ মুঠ ছয়খন অসমীয়া ছবি পৰিচালনা কৰিছে। তেওঁ আটাইতকৈ কম বয়সতে ছবি পৰিচালনা কৰা অসমীয়া পৰিচালক। তেওঁৰ তৃতীয় ছবি তেজীমলাই শ্ৰেষ্ঠ অসমীয়া ছবিৰ ৰাষ্ট্ৰপতিৰ ‘চাৰ্টিফিকেট অফ মেৰিট’ লাভ কৰিছিল। চেতন আনন্দৰ ‘মোচন পিকচাৰ্চ আৰ্ট একাডেমী’ৰ পৰা তেওঁ চলচ্চিত্ৰ নিৰ্মাণ সম্পৰ্কীয় শিক্ষাগ্ৰহণ কৰিছিল।
প্ৰাৰম্ভিক আৰু শিক্ষাজীৱন
গুৱাহাটী কুমাৰপাৰাৰ বাসিন্দা হুছেইনৰ দেউতাৰ এজন চৰকাৰী ঠিকাদাৰ আছিল। দেউতাকে তেওঁক শ্বিলঙৰ ছেইণ্ট এন্থনীজ্ কলেজলৈ পঢ়িবলৈ পঠাইছিল। দেউতাকে বিচাৰিছিল, পুতেক এজন অভিযন্তা হওক। কিন্তু হুছেইনৰ সৰুৰে পৰা আগ্ৰহ চিনেমাৰ প্ৰতিহে আছিল। সেয়েহে তেওঁ চলচ্চিত্ৰ-কলা সম্পৰ্কে অধ্যয়ন কৰিবলৈ মুম্বাইৰ চেতন আনন্দৰ প্ৰতিষ্ঠান ‘মোচন পিকচাৰ্ছ আৰ্ট একাডেমী’ত নাম লগালে। অসমলৈ উভতি অহাৰ আগতে তেওঁ মুম্বাই আৰু কলকাতাত পৰিচালকৰ সহকাৰী হিচাপে কাম কৰি অভিজ্ঞতা অৰ্জন কৰিলে।
চলচ্চিত্ৰ নিৰ্মাণ
নিজে ছবি নিৰ্মাণ কৰাৰ বাসনা লৈ তেওঁ অসমলৈ উভতি আছে আৰু ১৯৫৫ চনত সৰাপাত নামেৰে ছবি এখন আৰম্ভ কৰে। তেতিয়া তেওঁৰ বয়স মাত্ৰ ২১ বছৰ আৰু ভাৰতৰ সৰ্বকনিষ্ঠ পৰিচালক। ১৯৫৬ত সৰাপাতে মুক্তি পায়। বিধবা বিবাহক বিষয়-বস্তু হিচাপে লৈ নিৰ্মাণ কৰা হুছেইন পৰিচালিত দ্বিতীয় ছবিখন হ’ল- নতুন পৃথিৱী, যিখন ১৯৫৮ চনত মুক্তি পায়। লক্ষ্মীনাথ বেজবৰুৱাৰ কৰুণ লোকগাথা তেজীমলাৰ আধাৰত ১৯৬৩ চনত নিৰ্মাণ কৰে ৰাষ্ট্ৰীয় বঁটা বিজেতা তেজীমলা ছবিখন।
তথ্য উৎস
শ্ৰেণী:অসমৰ ব্যক্তি শ্ৰেণী:অসমৰ চলচ্চিত্ৰ পৰিচালক শ্ৰেণী:অসমীয়া ভাষাৰ চলচ্চিত্ৰ পৰিচালক
বিপৰীতাৰ্থক শব্দ
একোটা ভাষা শব্দ ভাণ্ডাৰত কোনো শব্দৰ বিপৰীত অৰ্থবোধক শব্দও থাকে। অসমীয়া ভাষাৰ শব্দ-সম্ভাৰত থকা এনে বিপৰীত অৰ্থবোধক শব্দই ভাষাটোৰ বৰ্ণাঢ্য ৰূপৰেই কথা আমাক জনায়।
কিছুমান বিপৰীত শব্দ
তলত কিছুমান বিপৰীত শব্দ উল্লেখ কৰা হ’লঃ-
মূূলশব্দ:বিপৰীত শব্দ
= সহায়ক গ্ৰন্থ =
শ্ৰেণী:ব্যাকৰণ শ্ৰেণী:ভাষা শ্ৰেণী:পোখালি
নিত্যানন্দদেৱ
নিত্যানন্দদেৱ অসমৰ মায়ামৰা সম্প্ৰদায়ৰ আদিগুৰুসকলৰ ভিতৰত অন্যতম৷ মায়ামৰা সম্প্ৰদায়ৰ তৃতীয় অধিকাৰ শ্ৰী হৰিৰামদেৱৰ মৃত্যুৰ পিছৰ তেওঁৰ ভায়েক নিত্যানন্দদেৱে খুটিয়াপোটা সত্ৰৰ অধিকাৰী হয়৷
চমূ জীৱনী
নিত্যানন্দদেৱৰ পিতৃ আছিল অনিৰুদ্ধদেৱৰ আদি গুৰু কৃষ্ণদেৱ৷ বাল্যকালত নিত্যানন্দদেৱ অতি চঞ্চলমতি আছিল বুলি জনা যায়৷ পঢ়া-শুনাত মনোযোগ নিদি তেওঁ সমনীয়াৰ সৈতে খেলা ধূলা কৰিয়ে সময় কটাইছিল৷ কিন্তু তেওঁ প্ৰখৰ বুদ্ধিসম্পন্ন হোৱা বাবে অনায়াসে ভাগৱতৰ পাঠ আয়ত্ব কৰি লয় আৰু পৰৱৰ্ত্তী কালত বিদগ্ধ পণ্ডিত ৰূপে খ্যাতি লাভ কৰে৷ তেওঁ ছয় বছৰ ধৰি ধৰ্মপ্ৰচাৰ কৰাৰ সময়ত ৰাজশক্তিৰ লগত নানা সংঘাতৰ সৃষ্টি হৈছিল বুলি জনা যায়৷ তথাপিও এই সময়ছোৱাতে তেওঁ কেইবাখনো তত্বপূৰ্ণ গ্ৰন্থ যেনে ’ভক্তি মংগল ঘোষা’, ’গীত শাস্ত্ৰ’, মৎস্য চৰিত্ৰ’, ’সতী চৰিত্ৰ’ আদি ৰচনা কৰি থৈ গৈছে৷
কথিত আছে যে চুৰাম্‌ফাৰ দিনত মায়মৰা সত্ৰৰ জয়জয় ময়ময় অৱস্থাই ৰজাক কিছু ক্ষুন্ন কৰি তোলে৷ তেওঁৰ পিতৃৰ শ্ৰাদ্ধত নিমন্ত্ৰণ লাভকৰি শিষ্য সমন্বিতে নিত্যানন্দদেৱে ৰাজপ্ৰসাদলৈ যায়৷ শ্ৰাদ্ধৰ পৰা উভতাৰ পৰত নিশা হোৱাত অভ্যাগতসকলক ৰাজভঁৰালৰ পৰা দহ-বাৰটাকৈ জোৰ দি পঠিওৱা হয়৷ নিত্যানন্দদেৱক ভৰালী বৰুৱাই বাৰকুৰিটা জোৰ দিবলৈ নিৰ্দেশ দিয়ে৷ সেইসময়ত ৰজাৰ বাহিৰে কোনেও শটা জোৰ লগাই যোৱাটো নীতিবিৰুদ্ধ বুলি গণ্য কৰা হৈছিল৷ গতিকে এই কথাত ভগা ৰজা ক্ৰোধান্বিত হৈ উঠে আৰু নিত্যানন্দদেৱক নিজৰ প্ৰতিদ্বন্দী বুলি গণ্য কৰি হত্যা কৰাৰ আদেশ দিয়ে৷ ৰজাৰ আদেশমৰ্মে চাওদাং বৰুৱাই দিখৌ নৈৰ কুঁজিবালি ঘাটত নিত্যানন্দদেৱক প্ৰাণদণ্ড দিবলৈ লৈ যায় কিন্তু নিত্যানন্দদেৱে তেওঁৰ গাত হাত লগোৱাৰ আগতেই যোগাসনত বহি বৈকুন্ঠপ্ৰয়ান কৰে৷
উল্লেখযোগ্য অৱদান
ধৰ্মপ্ৰচাৰৰ উপৰিও নিত্যানন্দদেৱে নানা পুথিও ৰচনা কৰি থৈ গৈছে৷ ইয়াৰ ভিতৰত ’মাৰিচ বধ’ অন্যতম৷ তাৰোপৰি তেওঁ মুঠ ১৬০ টা গীত ৰচনা কৰি থৈ গৈছে৷
তথ্যউৎস
শ্ৰেণী:অসমৰ ব্যক্তি
আশা (এলবাম)
গীতৰ তালিকা
এলবামটিত মুঠ ৮ টা গীত আছে। 'মেঘৰ বৰণ' গীতটিৰ সুৰ দিয়ে উৎপল শৰ্মাই, বাকীকেইটা গীতৰ সুৰ জুবিনৰ।
বাহ্যিক সংযোগ
শ্ৰেণী:অসমীয়া শ্ৰব্য এলবাম শ্ৰেণী:জুবিন গাৰ্গৰ এলবাম
বেলি ফুল
বেলি ফুল হৈছে সপুষ্পক উদ্ভিদৰ এটা গণ। ইয়াৰ প্ৰায় ৭০ টা প্ৰজাতি আছে। দক্ষিণ আমেৰিকাৰ তিনিটা প্ৰজাতিৰ বাদে Helianthusৰ সকলো প্ৰজাতি উত্তৰ আমেৰিকাৰ থলুৱা উদ্ভিদ। সাধাৰণতে, "বেলিফুল" বুলিলে Helianthus annuus বা সাধাৰণ বেলি ফুল নামৰ বিখ্যাত প্ৰজাতিটোক বুজায়, যাৰ পাহিৰে সৈতে গোলাকাৰ পুষ্পমুণ্ডটো বেলিৰ দৰে দেখা যায়। মানুহ, পশু আৰু পক্ষীৰ খাদ্য তথা আলংকাৰিক উদ্ভিদ হিচাপে বেলি ফুলৰ খেতি কৰা হয়। H. annuus নামৰ প্ৰজাতিটো গ্ৰীষ্ম কালৰ পৰা প্ৰাক-বৰ্ষা কালত গজে, মধ্য গ্ৰীষ্ম কালত ইয়াৰ সৰ্বাধিক বৃদ্ধি হয়। বেলিফুলৰ বহুবৰ্ষজীৱী উদ্ভিদবোৰ বহুলভাৱে বিস্তাৰিত হয় বাবে সাধাৰণতে বাগিচাত ৰোপন কৰা নহয়। Helianthus verticillatus, নামৰ প্ৰজাতিটো বিলুপ্তপ্ৰায় উদ্ভিদ বুলি গন্য কৰা হয়।
তথ্য সংগ্ৰহ
শ্ৰেণী:ফুল
বিজয় দিৱস (বাংলাদেশ)
বিজয় দিৱস (বাংলা: বিজয় দিবস, ইংৰাজী: Vijay Divas, The Victory Day) হ'ল বাংলাদেশৰ এটা ৰাষ্ট্ৰীয় দিৱস। প্ৰতিবছৰৰ ১৬ ডিচেম্বৰ তাৰিখে বাংলাদেশত এই দিৱস বিশেষভাৱে পালন কৰা হয়। ১৯৭২ চনৰ ২২ জানুৱাৰীত এই দিৱসটোক বাংলাদেশৰ ৰাষ্ট্ৰীয় দিৱস হিচাপে ঘোষণা কৰা হয়। ৯ মাহ যুদ্ধৰ পাছত ১৯৭১ চনৰ ১৬ ডিচেম্বৰত পাকবাহিনীয়ে আনুষ্ঠানিকভাৱে আত্মসমৰ্পণ কৰে আৰু তেতিয়াই বাংলাদেশ নামৰ এখন স্বাধীন তথা সাৰ্বভৌম ৰাষ্ট্ৰ গঠন হয়। ১৬ ডিচেম্বৰৰ পুৱা ৩১ বাৰ তোপধ্বনিৰে এই বিশেষ দিৱসৰ সূচনা কৰা হয়। নেচনেল পেৰেড গ্ৰাউণ্ডত অনুষ্ঠিত সামৰিক কুচকাৱাজত বাংলাদেশ সেনাবাহিনী, নৌবাহিনী আৰু বিমানবাহিনীৰ সদস্যসমূহে যোগদান কৰে। পেৰেড গ্ৰাউণ্ডত দেশৰ ৰাষ্ট্ৰপতি আৰু প্ৰধানমন্ত্ৰীয়ে জাতিক উদ্দেশ্যি ভাষণ প্ৰদান কৰে। বাংলাদেশৰ স্বাধীনতা আন্দোলনত ছহিদ হোৱা সকলৰ প্ৰতি শ্ৰদ্ধা নিবেদন কৰাৰ অৰ্থে ঢাকাত অৱস্থিত জাতীয় স্মৃতিসৌধত দেশৰ ৰাষ্ট্ৰপতি, প্ৰধানমন্ত্ৰী, বিৰোধীদলৰ নেতা কৰ্মী আদি সকলোৱে ফুল অৰ্পণ কৰে।
পাকবাহিনীৰ আত্মসমৰ্পণ
১৯৭১ চনত নতুন মাহৰ ৰক্তাক্ত যুদ্ধৰ পাছত পাকিস্তানী দখলদাৰ বাহিনীয়ে এই দিনটোতেই আত্মসমৰ্পণ কৰিবলৈ বাধ্য হৈছিল। সেইদিনা ঢাকাৰ কেন্দ্ৰস্থলত ৰেচকোৰ্চ মৈদানত পাকিস্তানৰ হৈ আমিৰ আবদুল্লাহ খান নিয়াজিয়ে আত্মসমৰ্পণৰ দলিলত স্বাক্ষৰ কৰিছিল। এই আত্মসমৰ্পণ অনুষ্ঠানত বাংলাদেশৰ মুক্তিবাহিনীৰ উপ-অধিনায়ক আব্দুল কৰিম খোন্দকাৰ উপস্থিত আছিল যদিও মুক্তিযুদ্ধৰ অধিনায়ক জেনেৰেল ওসমানী উপস্থিত নাছিল। আত্মসমৰ্পৰ দলিলৰ ভাষ্য আছিল: The Pakistan eastern command agree to surrender all Pakistan armed forces in Bangladesh to Lieutenant General Jagjit Singh Aurora General, officer-commanding in chief of the Indian and Bangladesh forces in the eastern theatre, This surrender includes all Pakistan land, air and naval forces and civil armed forces. They are currently located to the nearest regular troops under the command of Lieutenant General Jagjit singh. The Pakistan eastern command shall come under orders of Lieutenant-General Jagjit Singh Aurora as soon as this instrument has been signed, Disobedience of orders will be regarded as breach of the surrender terms and will be dealt with in accordance with the accepted laws and usages of war. The decision of Lieutenant General Jagjit Singh Aurora will be final, should any doubt arise as to the meaning or interpretation of surrender terms. Lieutenant General Jagjit Singh Aurora gives a solemn assurance that personnels who surrender shall be treated with dignity and respect that soldiers are entitled to in accordance with provisions of the Geneva Convention and guarantees the safety and well-being of all Pakistan military and para-military forces who surrenders, protection will be provided to foreign nationals, ethnic minorities and personnels of West Pakistan origin by the forces under the command of Lieutenant General Jagjit singh Aurora.
উদযাপন
১৯৭২ চনৰ পৰা বাংলাদেশত বিজয় দিৱস ৰাষ্ট্ৰীয়ভাৱে পালন কৰি অহা হৈছে। এই দিৱস উপলক্ষে বাংলাদেশৰ সামৰিক বাহিনীয়ে পেৰেড গ্ৰাউণ্ডত কুচকাৱাজৰ আয়োজন কৰে আৰু দেশৰ বিভিন্ন স্থানত বিশেষ আলোচনা অনুষ্ঠান, মতবিনিময় সভা, সাংস্কৃতিক অনুষ্ঠান আদিৰ আয়োজন কৰা হয়। দেশৰ ৰাষ্ট্ৰীয় ঘাইপথবোৰ জাতীয় পতাকাৰে সজোৱা হয়। এই দিৱস উপলক্ষে ঢাকাত অৱস্থিত জাতীয় স্মৃতিসৌধত বিশেষ সন্মান প্ৰদৰ্শন কৰা হয়।
বাহ্যিক সংযোগ
শ্ৰেণী:দিৱসসমূহ শ্ৰেণী:বাংলাদেশ
জোৱলা বৰা
জোৱলা বৰা (Jwala Bora) হৈছে নগাঁও, অসমৰ এগৰাকী লেখিকা। ২০১০ চনত অসমীয়া সাহিত্যৰ জগতত আত্মপ্ৰকাশ কৰা জোৱলা বৰাৰ আত্মজীৱনীখনৰ নাম হৈছে 'মই যন্ত্ৰণা জয় কৰাৰ পণ লৈছোঁ''৷ গ্ৰন্থখন ২০১৬ চনত প্ৰকাশিত হৈছিল৷
সংক্ষিপ্ত জীৱনী
জোৱলা বৰাৰ প্ৰথমখন গ্ৰন্থ হৈছে 'বেদনাৰ মিঠা মাদকতা'৷ এই গ্ৰন্থখন হৈছে জোৱলা বৰাৰ ছবি আৰু কবিতাৰ সংকলন৷ ২০১৩ চনৰ ফেব্ৰুৱাৰী মাহত কাব্য-সংকলনখন তেওঁলোকৰ ঘৰতে উন্মোচিত হৈছিল৷ গ্ৰন্থখন প্ৰকাশ কৰে তেজপুৰৰ চিকিৎসক ডা০ গোপেন্দ্ৰ মোহন দাসে৷ আনহাতে অসমৰ সাহিত্যিক, সংগীতশিল্পী ডা০ অঞ্জন জ্যোতি চৌধুৰীয়ে গ্ৰন্থখন উন্মোচন কৰে৷
জোৱলা বৰাৰ আত্মজীৱনী 'মই যন্ত্ৰণা জয় কৰাৰ পণ লৈছোঁ'২০১৬ চনৰ ডিচেম্বৰ মাহত প্ৰকাশিত হয়৷ গুৱাহাটীৰ প্ৰকাশন গোষ্ঠী ষ্টুডেণ্টচ্ ষ্ট'ৰচ্'-এ গ্ৰন্থখন প্ৰকাশ কৰি উলিয়ায়৷ গ্ৰন্থখনত লেখিকাৰ ডুখৰীয়া বাস্তৱ জীৱনৰ কিয়দংশ শব্দ আকাৰে ভুমুকি মাৰিছে৷'' গ্ৰন্থখনে ২০১৭ চনত গিৰিধৰ শৰ্মা সোঁৱৰণী বঁটা লাভ কৰে৷
জোৱলা বৰাৰ তৃতীয়খন গ্ৰন্থ 'মৌনতাৰ কোলাহল' এখনি উপন্যাস৷ ২০২০ চনৰ আন্তৰ্জাতিক নাৰী দিৱসৰ দিনাখন অৰ্থাৎ ৮ মাৰ্চৰ কামৰূপ (মহানগৰ) জিলাৰ কটন বিশ্ববিদ্যালয়ৰ এটি অনুষ্ঠানত এই গ্ৰন্থখন উন্মোচন কৰা হয়৷ উন্মোচক আছিল অসমৰ এগৰাকী বিশিষ্ট সাহিত্যিক-সাংবাদিক হোমেন বৰগোহাঞি৷ গ্ৰন্থখন শ্ৰীকল্যাণী প্ৰকাশনে প্ৰকাশ কৰি উলিয়ায়৷ গ্ৰন্থখনৰ সম্পৰ্কে অসমৰ লেখিকা নীলিমা গোস্বামীয়ে কৈছে যে-কাহিনীৰ প্ৰতিটো চৰিত্ৰকে আপোনকৈ সজাই-পৰাই নিজস্ব গতিত আগবঢ়াই নিয়াৰ ক্ষেত্ৰত লেখকৰ প্ৰচেষ্টা অতি প্ৰশংসনীয়৷
তথ্যসূত্ৰ
শ্ৰেণী:অসমৰ ব্যক্তি শ্ৰেণী:অসমৰ লেখিকা শ্ৰেণী:জীৱিত ব্যক্তি শ্ৰেণী:অসমীয়া কবি শ্ৰেণী:অসমীয়া সাহিত্যিক‎
চন্দ্ৰশেখৰ কম্বাৰ
চন্দ্ৰশেখৰ কম্বাৰ (ಚಂದ್ರಶೇಖರ ಕಂಬಾರ; জন্ম: ২ জানুৱাৰী, ১৯৩৭) এজন প্ৰসিদ্ধ ভাৰতীয় কবি, নাট্যকাৰ, লোকসাহিত্যকাৰ, কানাড়া ভাষাৰ চলচ্চিত্ৰ নিৰ্মাতা আৰু হাম্পিৰ কৰ্ণাটক বিশ্ববিদ্যালয়ৰ প্ৰতিষ্ঠাপক উপাচাৰ্য। তেওঁ ৱিনায়ক কৃষ্ণ গোকাক (১৯৮৩) আৰু ইউ আৰ অনন্তমূৰ্তিৰ পাছতে সাহিত্য অকাডেমিৰো সভাপতি।
বহুকেইটি খ্যাত-প্ৰখ্যাত বঁটাৰে তেওঁৰ অৱদানক স্বীকৃতি জনোৱা হৈছে। ২০২১ চনত তেওঁক পদ্মভূষণ, ২০১১ চনত জ্ঞানপীঠ বঁটা , ১৯৯১ চনত সাহিত্য অকাডেমি বঁটা, ২০০১ চনত পদ্মশ্ৰী , কবীৰ সম্মান, কালিদাস সম্মান আৰু ২০০৪ চনত পম্পা বঁটা প্ৰদান কৰা হয়। ১৯৮৩ চনত তেওঁলৈ সংগীত নাটক একাডেমী বঁটা আৰু ২০২১ চনত সংগীত নাটক ফেল'শ্বিপ আগবঢ়োৱা হৈছিল। অৱসৰৰ পাছত কম্বাৰাক কানাড়া বিধান সভাৰ সদস্য ৰূপে মনোনীত কৰা হয়, য'ত তেওঁ নিজা হস্তক্ষেপেৰে উল্লেখযোগ্য অৱদান আগবঢ়ায়।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় সাহিত্যিক শ্ৰেণী:জ্ঞানপীঠ বঁটা বিজয়ী শ্ৰেণী:পদ্মশ্ৰী বঁটা বিজয়ী শ্ৰেণী:পদ্মভূষণ বঁটা বিজয়ী শ্ৰেণী:কন্নড় ভাষাৰ সাহিত্য অকাডেমি বঁটা বিজয়ী
ফা-হিয়েন
ফা-হিয়েন (Fa Xian,Fa-Hien বা Fa-hsien, ) এজন চীনা বৌদ্ধ ভিক্ষু, পৰিব্ৰাজক আৰু আনুবাদক। তেওঁ প্ৰাচীন চীনৰ পৰা ভাৰতলৈ ভ্ৰমণ কৰিছিল।
প্ৰাৰম্ভিক জীৱন
ফা-হিয়েনৰ জীৱনকাল ৩৭৩ খ্ৰীষ্টাব্দৰ পৰা ৪২২ খ্ৰীষ্টাব্দ। বৃত্তিগতভাৱে তেওঁলোকৰ পৰিয়ালটো বৌদ্ধবিহাৰৰ লগত জড়িত আছিল। পৰিয়ালৰ চাৰিজন সন্তানৰ ভিতৰত ফাহিয়েন আটাইতকৈ সৰু। কিন্তু ডাঙৰ ককায়েকৰ মৃত্যুৰ বাবে ফাহিয়েন সৰুতেই বৌদ্ধবিহাৰৰ কামত জড়িত হয়। দহবছৰ বয়সত তেওঁৰ পিতৃৰ বিয়োগ ঘটে। সৰু অৱস্থাতে তেওঁ ভীষণ অসুখত ভুগি বৌদ্ধবিহাৰ ত্যাগ কৰিবলগীয়া হয়। সুস্থ হৈ তেওঁ পুনৰ বৌদ্ধবিহাৰলৈ ঘূৰি আহে। বিশ বছৰ বয়সত উপসম্পদা (দীক্ষা) গ্ৰহণ কৰি তেওঁ সম্পূৰ্ণভাবে ভিক্ষুৰ জীৱন আকোঁৱালি লয়। বিনয়পিটকৰ সম্পূৰ্ণ পাঠ সংগ্ৰহৰ উদ্দেশ্যে তেওঁ ভাৰতলৈ আহিবলৈ মন মেলে।
ফা-হিয়েনৰ ভাৰত ভ্ৰমণ
ফা-হিয়েনে ৩৯৯ খ্ৰীষ্টাব্দত নজন বৌদ্ধভিক্ষুৰ লগত পশ্চিম চীনৰ পিং-ইয়াং নামৰ ঠাইৰপৰা গোবী (তাকলামাকান) মৰুভূমিৰ মাজেৰে যাত্ৰা কৰি খোটানত উপস্থিত হয়। তাৰপৰা পামিৰ মালভূমি অতিক্ৰম কৰি উদয়ন (সোৰাট) হৈ তক্ষশীলা-পুৰুষপুৰত উপণীত হয়। ফাহিয়েন ৩৯৯ - ৪১৪ খ্ৰীষ্টাব্দলৈ ভাৰতত থাকি বিভিন্ন বৌদ্ধ ধৰ্মগ্ৰন্থ আৰু বৌদ্ধ তীৰ্থস্থান ভ্ৰমণ কৰে। তেওঁ ভ্ৰমণ কৰা স্থানসমূহৰ ভিতৰত ৰাজগৃহ, বোধগয়া, কাশী, কপিলাবস্তু, সাৰনাথ কুশীনগৰ আদি অন্যতম। ফাহিয়েন বৰ্তমান নেপালত অৱস্থিত বুদ্ধৰ জন্মস্থান লুম্বিনীলৈও যায়। ফাহিয়েন তিনিবছৰ পাটলিপুত্ৰ আৰু দুবছৰ তাম্ৰলিপ্তত বাস কৰিছিল। তেওঁৰ ৰচনাৰ পৰা জনা যায় যে সেইসময়ত তমলুক এখন প্ৰসিদ্ধ বন্দৰ আছিল। ফাহিয়েন ভাৰতলৈ অহাৰ সময়ত ভাৰতত দ্বিতীয় চন্দ্ৰগুপ্তৰ ৰাজত্বকালত। তেওঁ ৰাজগৃহত উপস্থিত হোৱাৰ সময়ত গৃধকূট শিখৰ দৰ্শন কৰাৰ উল্লেখ পোৱা যায়। তাম্ৰলিপ্তৰ পৰা জলপথেৰে সিংহল (শ্ৰীলংকা), জাভা হৈ চীনলৈ প্ৰত্যাৱৰ্তন কৰি ৪১৪ খ্ৰীষ্টাব্দত তেওঁ স্বগৃহত উপনীত হয়।
ফা-হিয়নেৰ টোকা
প্ৰাচীন ভাৰত তথা দক্ষিণ-পূব এচিয়াৰ ধৰ্ম, ইতিহাস, ভূগোল ইত্যাদি দিশৰপৰা ফা-হিয়েনৰ টোকাৰ বিশেষ গুৰুত্ব আছে। তেওঁৰ ভ্ৰমণ টোকা সমূহ হল- A Record of Buddhist Kingdoms, Being an Account by the Chinese Monk Fa-Xian of his Travels in India and Ceylon in Search of the Buddhist Books of Discipline আদি। চিল্কৰোড, পাটলিপুত্ৰ, তক্ষশীলা আদিকে ধৰি তেওঁ ভ্ৰমণ কৰা স্থানসমূহৰ বিৱৰণত ইতিহাসৰ বহু তথ্য লিপিবদ্ধ হৈছে।
অসমৰ চাহ জনগোষ্ঠী
অসমৰ চাহ জনগোষ্ঠী বুলিলে অসমৰ চাহ বাগিচাসমূহৰ কৰ্মচাৰী আৰু প্ৰাক্তন কৰ্মচাৰীসকলক বুজায়। কেইবাটাও ভিন ভিন জনগোষ্ঠীৰ অন্তৰ্ভুক্ত চাহ জনগোষ্ঠীৰ লোকসকল আৰু তেওঁলোকৰ পৰিয়ালসমূহ পৰিয়াল ঘাইকৈ অসমৰ ইমূৰৰ পৰা সিমূৰলৈ সিঁচৰিত প্ৰায় ৮০০ চাহ বাগিচাৰ ভিতৰৰ আৱাসিক এলেকাত বসবাস কৰে।  অসম চৰকাৰে তেওঁলোকক আনুষ্ঠানিকভাবে চাহ জনজাতি (Tea tribes) নামেৰে অভিহিত কৰে। তেওঁলোকক ব্ৰিটিছ চৰকাৰে অসমৰ চাহ উদ্যোগ আৰু বাগিচাসমূহত কাম কৰিবলৈ শ্ৰমিক হিচাপে অসমলৈ আনিছিল। তেওঁলোক মূলতঃ ঝাৰখণ্ড, ওড়িশা, ছত্তীছগঢ়, পশ্চিম বংগ, অন্ধ্ৰ প্ৰদেশ আৰু বিহাৰৰ জনজাতীয় আৰু আদিবাসীলোক আছিল। ব্ৰিটিছ সকলে ১৮৬০ চনৰ পৰা ১৮৯০ৰ সময়ছোৱাত কেইবাটাও পৰ্যায়ত শ্ৰমিক হিচাপে তেওঁলোকক অসমলৈ আনিছিল। অসমৰ চাহ জনগোষ্ঠী কেইবাটাও বহুভাষী জাতি-জনজাতীয় লোকৰ অসমসত্ত্ব মিশ্ৰণ। চাহ জনগোষ্ঠী সম্প্ৰদায়ৰ লোকসকল সাধাৰণতে উজনি অসম আৰু ব্ৰহ্মপুত্ৰ উপত্যকাৰ উত্তৰ পাৰৰ বেছিকৈ চাহ বাগিচা থকা অঞ্চলত পোৱা যায়। ডিব্ৰুগড় জিলা, তিনিচুকীয়া জিলা, চৰাইদেউ জিলা, যোৰহাট জিলা, গোলাঘাট জিলা, নগাঁও জিলা, শোণিতপুৰ জিলা, ওদালগুৰি জিলা আৰু কোকৰাঝাৰ জিলাত চাহ জনগোষ্ঠী সম্প্ৰদায়ৰ জনবসতি অধিক। ইয়াৰ লগতে বৰাক উপত্যকাৰ কাছাৰ জিলা, কৰিমগঞ্জ জিলা আৰু হাইলাকান্দি জিলাতো তেওঁলোকৰ উল্লেখযোগ্য বসতি আছে। অসমৰ মুঠ চাহ জনগোষ্ঠীৰ মুঠ জনসংখ্যা প্ৰায় ৬৫ লাখ। ইয়াৰে প্ৰায় ৪০ লাখ মানুহ চাহ বাগিচাৰ ভিতৰৰ পৰিসৰত অৱস্থিত আৱাসিক এলেকাৰ আৱাসত বাস কৰে। ভিন ভিন জাতি-জনগোষ্ঠীৰ হোৱাৰ বাবে তেওঁলোকৰ ভাষা আৰু সংস্কৃতিৰ বৈচিত্ৰ্য দেখা যায়। তেওঁলোকে চাওৰা,ওড়িয়া, চাদ্ৰী, কুৰমালি, বঙালী, চাঁওতালি, খুৰুখ, খাৰিয়া, কুই, গণ্ডী আৰু মুণ্ডাৰী ভাষা ব্যৱহাৰ কৰে। বৰ্তমান বহুবছৰ একেলগে বসবাস কৰা বাবে তেওঁলোকৰ এক সংমিশ্ৰিত উমৈহতীয়া ভাষা আৰু সংস্কৃতি গঢ় লৈ উঠিছে। যদিও এক নিৰ্দিষ্ট সীমাত জন-সমাজৰ পৰা দূৰত্ব বজাই থকা বাবে ঠাই ভেদে তেওঁলোকৰ উমৈহতীয়া ভাষা আৰু সংস্কৃতিৰো তাৰতম্য দেখা যায়। তেওঁলোকে ঘাইকৈ অসমীয়া আৰু চাদ্ৰী ভাষা মিশ্ৰিত ভাষাক প্ৰচলিত মূল ভাষা বা লিংগুৱা ফ্ৰেনকা হিচাপে ব্যৱহাৰ কৰে। ইয়াৰ লগতে তেওঁলোকৰ আন আন ভাষাৰ শব্দয়ো এই মিশ্ৰিত ভাষাক সমৃদ্ধ কৰিছে।
অসমৰ বাহিৰত বসবাস কৰা চাহ জনগোষ্ঠীৰ পূৰ্বপুৰুষৰ জাতি-জনগোষ্ঠীৰ কিছুমানে নিজ নিজ অঞ্চলত ভাৰতীয় সংবিধানৰ অনুসূচীত জনজাতিৰ মৰ্যাদা লাভ কৰিছে। তেওঁলোকে নিজকে আদিবাসী বুলি অভিহিত কৰে। বৰ্তমান অসমতো চাহ জনগোষ্ঠীৰ লোকসকলে নিজকে আদিবাসী বুলিবলৈ আৰম্ভ কৰিছে।
জন-গাঁথনি
জাতি আৰু ভাষিক সংখ্যালঘু হিচাপে অসমৰ চাহ জনগোষ্ঠীৰ জনসংখ্যা প্ৰায় ৬৫ লাখ আৰু অসমৰ মুঠ জনসংখ্যাৰ ১৮%। তেওঁলোকৰ জনঘনত্ব অসমৰ প্ৰতিখন জিলাৰ চাহ বাগিচাৰ সংখ্যাৰ লগত নিৰ্ভৰ কৰে। তেওঁলোকৰ জনবসতি সাধাৰণতে উজনি আৰু মধ্য অসমত বেছি। ব্ৰিটিছসকলে তেওঁলোকক কেৱল শ্ৰমিক হিচাপেই অসমলৈ অনা নাছিল। বহুতো জনজাতি যেনে চাওঁতাল, কুৰুখ আৰু মুণ্ডা সকলক ব্ৰিটিছ চৰকাৰৰ বিৰুদ্ধে বিদ্ৰোহ কৰাৰ অপৰাধত বলপূৰ্বকভাবে ছোটা নাগপুৰ অঞ্চলৰৰ পৰা অসমলৈ অনা হৈছিল। তেওঁলোকৰ বেছি ভাগকে ১৮৫০ৰ দশকৰ চাওঁতাল বিদ্ৰোহ আৰু ১৮৯৯-১৯০০ চনৰ বীৰ বিৰসা মুণ্ডাৰ নেতৃত্বত সংঘটিত বিদ্ৰোহত যোগদান কৰাৰ শাস্তি স্বৰূপে নামনি অসমৰ অবিভক্ত গোৱালপাৰা জিলা আৰু দৰং জিলাত নিৰ্বাসন দিয়া হৈছিল।
ধৰ্ম
চাহ জনগোষ্ঠী সম্প্ৰদায়ৰ বেছিভাগেই পাৰম্পৰিক হিন্দু ধৰ্ম আৰু আদিম লোকধৰ্মৰ অন্যতম প্ৰাকৄতিক উপাসনা কৰা ছৗৰি-শাৰণা ধৰ্ম পালন কৰে। তেওঁলোকৰ প্ৰায় ১৫% লোকে খ্ৰীষ্টান ধৰ্ম পালন কৰে।
হিন্দু ধৰ্ম অৱলম্বন কৰা সকলে বিভিন্ন ঋতু অনুসৰি ভিন ভিন দেৱ-দেৱীৰ পূজা-অৰ্চনা কৰে। ইয়াৰ বেছিভাগেই জনজাতীয় লোক দেৱ-দেৱী আৰু তন্ত্ৰ সম্পৰ্কীয় দেৱ-দেৱীৰ পূজা কৰে। বৈদিক হিন্দু ধৰ্মৰ প্ৰভাৱ কম যদিও শক্তি উপাসনা কৰা শাক্ত সম্প্ৰদায়ৰ লোকৰ সংখ্যা অধিক। শ্ৰীমন্ত শংকৰদেৱে প্ৰচাৰ কৰা বৈষ্ণৱ ধৰ্মৰ প্ৰতি আকৃষ্ট হৈ কিছুমানে একশৰণ নামধৰ্ম গ্ৰহণ কৰিছে। প্ৰাচীন লোক ধৰ্মসমূহৰ ভিতৰত অন্যতম শৰণ ধৰ্ম চাহ জনগোষ্ঠীৰ লোকসকলৰ বহুতে পালন কৰে। তেওঁলোক প্ৰকৃতি উপাসক। কেইবিধো গছক তেওঁলোকে পৱিত্ৰ জ্ঞান কৰে। তেওঁলোকৰ প্ৰতিখন গাঁৱতে সমূহীয়া উপাসনাৰ বাবে মন্দিৰ থাকে। খ্ৰীষ্টান মিছনেৰী সকলৰ প্ৰচেষ্টাত চাহ জনজাতিৰ বহু সংখ্যক লোকে ধৰ্মান্তৰিত হৈ খ্ৰীষ্টান ধৰ্ম গ্ৰহণ কৰিছে। খাৰিয়া, চাওঁতাল, কুৰুখ আৰু মুণ্ডা সকলৰ ভিতৰত খ্ৰীষ্টান ধৰ্ম বেছি জনপ্ৰিয়। কেথলিক, প্ৰটেষ্টান, বাপিষ্ট, লুইথাৰ্ন আদি শাখাৰ খ্ৰীষ্টান ধৰ্ম তেওঁলোকে পালন কৰে।
অন্যান্য উৎসৱ-পাৰ্বন
ভাৰতৰ বিহাৰ, ঝাৰখণ্ড, পশ্চিমবংগ আদি ৰাজ্যৰ দৰে অসমৰ চাহ জনজাতীয় লোকসকলে ভাদ মাহৰ একাদশী তিথিত কৰম পূজা পালন কৰে। মাদল বজাই সমূহীয়াকৈ কৰা ঝুমুৰ নৃত্য এই অনুষ্ঠানৰ অন্যতম আকৰ্ষণ। একেদৰে পুহ মাহৰ সংক্ৰান্তিৰ দিনাখন তেওঁলোকে টুচু পূজা পালন কৰে।
বাহ্যিক সংযোগ
শ্ৰেণী:অসমৰ জনগোষ্ঠী
ভুৱন সোম
ভুৱন সোম (Bhuvan Shome) ১৯৬৯ চনত মুক্তিপ্ৰাপ্ত হিন্দী ভাষাৰ এখন ড্ৰামা চলচ্চিত্ৰ। পৰিচালক মৃণাল সেন। মূল ভূমিকাত অভিনয় কৰিছে উৎপল দত্ত আৰু সুহাসিনী মুলেই। বনফুল ছদ্মনামেৰে জনাজাত বলাই চান্দ মুখোপাধ্যায় ৰচিত বঙালী চুটিগল্পৰ আধাৰত ছবিখন নিৰ্মাণ কৰা হৈছে। এইখন সুহাসিনী মুলেৰ প্ৰথম ছবি। নেপথ্য কণ্ঠ দিছিল অমিতাভ বচ্চনে।
কাহিনীৰ সাৰাংশ
বিপত্নীক আৰু সমৰ্পিতপ্ৰাণ অসামৰিক সেৱাৰ বিষয়া ভুৱন সোম ভাৰতীয় ৰেলৱেৰ এজন কঠোৰ, আপোচহীন "ডাঙৰ বিষয়া।" নীতি-নিয়মৰ ক্ষেত্ৰত ইমানে কঠোৰ আছিল যে তেওঁ নিজৰ পুত্ৰকে চাকৰিৰ পৰা বৰ্খাস্ত কৰিছিল। তেওঁৰ ওচৰলৈ টিকট পৰীক্ষক এজনৰ দুৰ্নীতিৰ অভিযোগ আহিছিল। ইতিমধ্যে অভিযোগৰ অনুসন্ধান চলাই ৰিপোৰ্ট আদি তৈয়াৰ কৰাও হৈছিল। পিছে শাস্তিমূলক ব্যৱস্থা গ্ৰহণ কৰাৰ পূৰ্বে সোমে কেইদিনমানৰ ছুটি লৈ চিকাৰৰ উদ্দেশ্যে গুজৰাটলৈ যাত্ৰা কৰে।
তাত তেওঁৰ সাক্ষাৎ হয় গৌৰী নামৰ এজনী কম বয়সীয়া ছোৱালীৰ সৈতে। গৌৰী তেওঁৰ তদাৰকৰ দায়িত্বত আছিল আৰু তেনেই অপটু চিকাৰী সোমক তাই চিকাৰৰ ক্ষেত্ৰত সহায় কৰিছিল। প্ৰাণচঞ্চল গৌৰীৰ সান্নিধ্যত তেওঁ লাহেলাহে কঠোৰ আৰু বয়সীয়া ব্যক্তিৰ মানসিকতাৰ পৰা মুকলি হ’বলৈ আৰম্ভ কৰে। প্ৰসংগক্ৰমে সোমে জানিব পাৰিলে যে গৌৰী সেই দুৰ্নীতিৰ অভিযোগত অভিযুক্ত টিকট পৰীক্ষকজনৰ বাকদত্তা।
চিকাৰৰ ছুটিৰ সমাপ্তিৰ পিছত ভুৱন সোম পুনৰ নিজৰ কাৰ্যালয়লৈ উভতি আহে। এইবাৰ তেওঁ এজন বেছ ৰঙিয়াল মানুহ। পূৰ্বৰ সেই কঠোৰ, নীতি-সৰ্বস্ব মানুহজনৰ অকণো চিন-মোকাম নাই। টিকট পৰীক্ষকজনকো সাধাৰণ সকিয়নী এটা দি পূৰ্বৰ সকলো অভিযোগৰ পৰা মুক্ত কৰি দিয়ে।
বঁটা
১৯৬৯ চনৰ ১৭তম ৰাষ্ট্ৰীয় চলচ্চিত্ৰ বঁটাত ভুৱন সোমে তিনিটাকৈ পুৰস্কাৰ বুটলিবলৈ সক্ষম হৈছিল।
শাওণ
শাওণ অসমীয়া বৰ্ষপঞ্জীৰ চতুৰ্থ মাহ আৰু ভাৰতীয় ৰাষ্ট্ৰীয় শকাব্দৰ পঞ্চম মাহ। ই অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওণ, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম। শাওণত ৩২ দিন থাকে। ১শাওন হ'ল এই মাহৰ প্ৰথম দিন। শ্ৰবণা নক্ষত্ৰৰ সূৰ্য্য অৱস্থানৰ বাবে এই মাহৰ নাম শ্ৰাৱণ বা শাওণ হৈছে।
অন্য পঞ্জিকাত শাওণৰ সমসাময়িক মাহ
অসমীয়া পঞ্জিকাত শাওণ মাহ চলি থাকোঁতে গ্ৰেগৰিয়ান পঞ্জিকাত জুলাই আৰু আগষ্ট হয়। শাওণ ১৬ বা ১৭ জুলাইত আৰম্ভ হয় আৰু আগষ্টৰ মধ্যলৈকে থাকে। শাওণ মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত আষাড় মাহ চলি থাকে। এই মাহত শিল্পী সকলে দুৰ্গাপূজা, কালিপূজাৰ বাবে মূৰ্তি বনাবলৈ আৰম্ভ কৰে।
প্ৰাকৃতিক পৰিৱৰ্তন
এই মাহ 'বৰ্ষা' ঋতুৰ সময়। এই সময়ত অসমত ধাৰাসাৰ বৰষুণ হয়। অসমৰ বহু অঞ্চল বানপানীৰ দ্বাৰা ক্ষতিগ্ৰস্ত হয়। অসমৰ খেতি পথাৰত ৰোৱা কঠীয়াই পোখা মেলিবলৈ আৰম্ভ কৰে আৰু ধান গছৰ পাতৰ বৰণ গাঢ় সেউজীয়া হয়।
তথ্যসূত্ৰ
শ্ৰেণী:অসমীয়া মাহ
লামডিং সংৰক্ষিত বনাঞ্চল
লামডিং সংৰক্ষিত বনাঞ্চল অসমৰ নগাওঁ জিলাত অৱস্থিত এখন সংৰক্ষিত অৰণ্য৷ এই অৰণ্য দক্ষিণ নগাওঁ বন সংমণ্ডলৰ অন্তৰ্গত৷ ২০০৩ চনত এই অৰণ্যক ’ধনশিৰি-লামডিং এলিফেন্ট ৰিজাৰ্ভ’ নামেৰে হস্তীপ্ৰকল্পৰ অন্তৰ্ভুক্ত কৰা হৈছে৷
ভৌগোলিক বিৱৰণ
এই বনাঞ্চলৰ মাটিকালি ২২, ৪০২.৮৩০ হেক্টৰ৷ পৰিচালনাৰ সুবিধাৰ বাবে বনাঞ্চলখনক লংকা আৰু লামডিং বনাঞ্চলত বিভক্ত কৰা হৈছে৷ এই বনাঞ্চলৰ পূবে কাৰ্বি আংলঙৰ লাংগ্ৰি অভয়াৰণ্য, পশ্চিমে উত্তৰ কাছাৰ পাৰ্বত্য জিলাৰ লাংটিং মুপা সংৰক্ষিত বনাঞ্চল৷
জৈৱবৈচিত্ৰ্য
লামডিং বনাঞ্চলৰ জৈৱবৈচিত্ৰ্য চহকী৷ এইঅৰণ্যত মৌপিয়া, বিহুৱতী, ফেচু, মকৰাখাঁতী, নাচনী আদি বিভিন্ন চৰাই, পখিলা আৰু জীৱ-জন্তু দেখা পোৱা যায়৷
তথ্যউৎস
শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
বিক্ৰমজিৎ কঁৱৰপাল
বিক্ৰমজিৎ কঁৱৰপাল (২৯ আগষ্ট ১৯৬৮ – ১ মে ২০২১) এজন ভাৰতীয় চলচ্চিত্ৰ আৰু দূৰদৰ্শন অভিনেতা আছিল। তেওঁ এজন অৱসৰপ্ৰাপ্ত সেনা বিষয়া আছিল। কঁৱৰপালে বহুতো চলচ্চিত্ৰ আৰু দূৰদৰ্শন ধাৰাবাহিকত সহায়কৰ ভূমিকাত অভিনয় কৰিছিল। কঁৱৰপালে ২৪ নামৰ জনপ্ৰিয় দূৰদৰ্শন ছিৰিজত অভিনেতা অনিল কাপুৰৰ সৈতে অভিনয় কৰিছিল। ২০২১ চনত তেওঁ ক'ভিড-১৯ত আক্ৰান্ত হৈ মৃত্যুবৰণ কৰে।
প্ৰাৰম্ভিক জীৱন আৰু কেৰিয়াৰ
কঁৱৰপালৰ জন্ম ভাৰতৰ হিমাচল প্ৰদেশৰ চোলানত হৈছিল। তেওঁ ১৯৬৩ চনত কীৰ্তি চক্ৰ লাভ কৰা ভাৰতীয় সেনা বিষয়া দ্বাৰকা নাথ কঁৱৰপালৰ পুত্ৰ আছিল। ১৯৮৬ চনত বিক্ৰমজিৎ কঁৱৰপালে ছানাৱাৰৰ লৰেন্স স্কুলৰ পৰা উচ্চতৰ মাধ্যমিক পৰীক্ষা সম্পূৰ্ণ কৰে আৰু ১৯৮৯ চনত তেওঁ ভাৰতীয় সেনাবাহিনীত নিযুক্ত হয়। তেওঁ ২০০২ চনত মেজৰ হিচাপে সেনাৰ পৰা অৱসৰ গ্ৰহণ কৰে। ২০০৩ চনত, তেওঁ এজন অভিনেতা হোৱাৰ শৈশৱৰ সপোন পূৰণ কৰিবলৈ বলীউডত আত্মপ্ৰকাশ কৰে আৰু পৰৱৰ্তী সময়ত কেইবাখনো চলচ্চিত্ৰত অভিনয় কৰে।
তথ্য সংগ্ৰহ
শ্ৰেণী:ভাৰতীয় অভিনেতা শ্ৰেণী:মৃত ব্যক্তি শ্ৰেণী:ভাৰতৰ ব্যক্তি শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
বাইশালী মহান্তি
বাইশালী মহান্তি (জন্ম: ৫ আগষ্ট ১৯৯৪) তেওঁ এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য পৰিকল্পক, লেখক, স্তম্ভ লেখক আৰু বিদেশী তথা জননীতিৰ বিশ্লেষক। তেওঁ আমেৰিকান বাণিজ্যিক আলোচনী 'ফৰ্বচ্', 'দ্যা হাফিংটন পোষ্ট', 'দ্যা ডিপ্লোমেট' আৰু 'অপেন ডেমোক্ৰেচি, লণ্ডন' সহ ভালেমান নামীদামী আন্তৰ্জাতিক প্ৰকাশনাসমূহত বিদেশী নীতি আৰু কৌশলগত বিষয়ত নিয়মিত অৱদান কৰিছে।    তেওঁ অক্সফ'ৰ্ড ওদিছি চেণ্টাৰৰ প্ৰতিষ্ঠা কৰে যিটো অক্সফ'ৰ্ড বিশ্ববিদ্যালয় আৰু যুক্তৰাজ্যৰ অন্যান্য শীৰ্ষস্থানীয় প্ৰতিষ্ঠানৰ ওদিছি নৃত্যৰ প্ৰচাৰ তথা প্ৰশিক্ষণৰ লগত জড়িত।
তেওঁঁ অক্সফ'ৰ্ড বিশ্ববিদ্যালয় অধিভুক্ত ২০১৫-১৬ বছৰৰ বাবে এখন ALC গ্লোবাল ফেল' আছিল।
শৈশৱ কাল আৰু শিক্ষা
বাইশালী মহান্তি ১৯৯৪ চনৰ ৫ আগষ্ট ওড়িশাৰ পুৰীত জন্মগ্ৰহণ কৰিছিল। তেখেতৰ মাক প্ৰখ্যাত নাৰীবাদী কবি আৰু লেখক মানসী প্ৰধান আৰু দেউতাক ভাৰতীয় প্ৰযুক্তি প্ৰতিষ্ঠানৰ পৰা বৈদ্যুতিক প্ৰকৌশলী'ৰাধা বিনোদ মহান্তি।
তেখেত অক্সফ'ৰ্ড বিশ্ববিদ্যালয়ৰ পৰা পাৰমাণৱিক কূটনীতিৰ ওপৰত তেওঁৰ গৱেষণামূলক প্ৰবন্ধ লিখাৰ লগতে স্নাতকোত্তৰ ডিগ্ৰী অৰ্জন কৰে।
নৃত্য পেচা
thumb|২৪ নৱেম্বৰ ২০১০-ত ১৬তম আন্তৰ্জাতিক বিচ ফেষ্টিভেলত পাৰফৰ্ম কৰিছে বাইশালী মহান্তি আৰু ট্ৰুপ বাইশালী মহান্তি ওদিছি খ্যাতিমান শিক্ষক পদ্মশ্ৰী গুৰু গঙ্গাধৰ প্ৰধানৰ মৃত্যুৰ আগলৈকে এক দহক ধৰি তেওঁৰ পৰা ওদিছি নৃত্যৰ প্ৰশিক্ষণ গ্ৰহণ কৰিছিল। তেখেত ক'ৰিয়'গ্ৰাফীৰ অগ্ৰণী প্ৰশিক্ষণ ওদিছি অপৰ প্ৰখ্যাত শিক্ষক আৰু ক'ৰিয়'গ্ৰাফাৰ পদ্মশ্ৰী গুৰু ইলেনা চিতাৰিস্তীৰ পৰা পাইছিল। তেওঁ প্ৰথম শ্ৰেণীৰ স্বতন্ত্ৰাতাৰ লগত ওদিছি নৃত্যত এটা বিশাৰদ ডিগ্ৰীধাৰী।
অক্সফ'ৰ্ড ওদিছি চেণ্টাৰ
তেখেত অক্সফ'ৰ্ড ওদিছি চেণ্টাৰৰ দ্বাৰা অক্সফ'ৰ্ড বিশ্ববিদ্যালয়ত অনুষ্ঠিত প্ৰথম ধৰণৰ বাৰ্ষিক ভাৰতীয় শাস্ত্ৰীয় নৃত্য উৎসৱৰ প্ৰথম প্ৰতিষ্ঠাতা।
বঁটাসমূহ
thumb|বাইশালি মহান্তি ২০১৫ চনৰ নৱনিৰ্মাণ উদ্বোধনী অনুষ্ঠান ৯ এপ্ৰিল, ইণ্ডিয়া হেবিটেট চেণ্টাৰ, [[নতুন দিল্লীত অনুষ্ঠিত হোৱা]] ২০১৩ চনত, তেখেতৰ অসামান্য কৃতিত্বৰ বাবে তেওঁক আন্তৰ্জাতিক নাৰী দিৱস উপলক্ষে নতুন দিল্লীত ভাৰতৰ ৰাষ্ট্ৰীয় মহিলা কমিচন কৰ্তৃক ভূষিত কৰা হৈছিল। সেই বছৰতেই, ২০১২ চনত দিল্লী গণধৰ্ষণৰ চিকাৰ তেওঁৰ প্ৰতি শ্ৰদ্ধা জনাই তেওঁৰ নৃত্য ৰচনাটো গোটেই বিভাগ আগুৰি দিল্লী বিশ্ববিদ্যালয় নৃত্য প্ৰতিযোগিতাত শীৰ্ষ স্থান অৰ্জন কৰিছিল।
২০১৭ চনত তেওঁ, ২০১৪ চনত ন'বেল শান্তি বঁটা বিজয়ী কৈলাশ সত্যাৰ্থীৰ দ্বাৰা ভাৰতৰ শাস্ত্ৰীয় নৃত্যত অবদানৰ বাবে সম্মানজনক আৰিয়া বঁটাৰে ভূষিত হৈছিল।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় নৃত্যশিল্পী
মুক্তি (শ্ৰব্য এলবাম)
মুক্তি হৈছে ১৯৯৭ চনত মুক্তিলাভ কৰা এখন অসমীয়া আধুনিক গীতৰ শ্ৰব্য এলবাম। এন কে প্ৰডাক্‌চনৰ বেনাৰত এলবামটি প্ৰযোজনা কৰে দেব কুমাৰে। জুবিন গাৰ্গে সংগীত পৰিচালনা কৰা এলবামটিৰ গীতৰ কথাও জুবিন গাৰ্গৰ। গীতসমূহ কন্ঠদান কৰে জুবিন আৰু জংকী বৰঠাকুৰে, তেওঁলোকৰ প্ৰথম সহোদৰ এলবাম। লগতে দ্বিজেন্দ্ৰ মোহন শৰ্মা ৰচিত আৰু বৈকুণ্ঠ নাথ গগৈয়ে সুৰ দিয়া আৰু গোৱা 'ফুল ফুলক' শীৰ্ষক গীতটি জুবিনে নতুনকৈ গাইছে। এলবামটিৰ দুটিমান গীতত দেশপ্ৰেমৰ সোৱাদ পোৱা যায়। জুবিনৰ সংগীত পৰিচালনাৰ আনবিলাক এলবামৰ দৰে মুক্তিকো শ্ৰোতা ৰাইজে ভালদৰে আদৰি লয়।
গীতৰ তালিকা
এলবামটিত মুঠ ৮ টা গীত আছে। 'ফুল ফুলক' গীতটিৰ সুৰকাৰ বৈকুণ্ঠ নাথ গগৈ, বাকীকেইটাৰ সুৰ জুবিনৰ। -
বাহ্যিক সংযোগ
শ্ৰেণী:অসমীয়া শ্ৰব্য এলবাম
শ্ৰেণী:জুবিন গাৰ্গৰ এলবাম
নিচি ভাষা
নিচি ভাষা (Nyishi/nishi Language), ভাৰতৰ অৰুণাচল প্ৰদেশৰ আঠখন জিলা ক্ৰমে ক্ৰা দাদি, কুৰুং কুমেই, পূব কামেং, পশ্চিম কামেং, পাপুম পাৰে, নামনি সোৱণশিৰি, কামলে, পক্কে কেছাং জিলা আৰু অসমৰ দৰং জিলাত প্ৰচলিত তানি শাখাৰ এটা চীন-তিব্বতী ভাষা। এই ভাষা নিচি জনগোষ্ঠীৰ লোকে ব্যৱহাৰ কৰে । ভাৰতৰ ২০১১ চনৰ লোকপিয়ল অনুসৰি নিচি ভাষীসকলৰ জনসংখ্যা প্ৰায় ৯ লাখ। যদিওবা অঞ্চলভেদে যথেষ্ট তাৰতম্য আছে, নিচিৰ উপভাষাসমূহ যেনে আকাং, আয়া, নিচি (ৰাগা), মিছিং, টাগিন আদি সহজেই পাৰস্পৰিকভাৱে বুজিব পৰা যায়, যথেষ্ট কম জনসংখ্যা থকা বাংনি-বাংৰু আৰু ছলুং উপভাষা অতি কমসংখ্যক লোকে কয় আৰু পূৰ্বৰ উপভাষাসমূহৰ পৰা পৃথক। নিচি কেতিয়াবা পশ্চিমীয়া তানি ভাষাৰ আৱৰণ শব্দ হিচাপে ব্যৱহাৰ কৰা হয়।
নিচি এটা বিষয়–বস্তু–ক্ৰিয়া ব্যাকৰণগত ভাষা।
তথ্য সংগ্ৰহ
শ্ৰেণী:ভাষা
ভোকাতুৰ ভূত
ভোকাতুৰ ভূত (Hungry Ghost) হৈছে বৌদ্ধ ধৰ্মৰ এটা ধাৰণা আৰু চীনৰ পৰম্পৰাগত ধৰ্ম, যিয়ে তীব্ৰ আৱেগিক প্ৰয়োজনীয়তাৰ দ্বাৰা পৰিচালিত সত্তাক পশুবাদীশৈলীৰে প্ৰতিনিধিত্ব কৰে। 餓鬼 èguǐ শব্দটোৰ আক্ষৰিক অৰ্থ হৈছে "ভোকাতুৰ ভূত" আৰু শব্দটো বৌদ্ধ ধৰ্মৰ preta (প্ৰেতা) শব্দটোৰ চীনা অনুবাদ। চীনা বৌদ্ধ আৰু তাও ধৰ্মৰ লগতে চীনা লোকধৰ্মতো "ভোকাতুৰ ভূতে" বিশেষ ভূমিকা পালন কৰে৷ বৈশিষ্ট্যটো হ'ল যে সকলো মানুহে মৃত্যুৰ সময়ত সাধাৰণ ভূত হৈ পৰে, আৰু তাৰ পিছত ক্ৰমাৎ দুৰ্বল হৈ পৰে আৰু শেষত দ্বিতীয়বাৰৰ বাবে পুনৰ মৃত্যুবৰণ কৰে।
বৌদ্ধ ধৰ্মৰ জনপ্ৰিয়তা বৃদ্ধিৰ লগে লগে পুনৰ্জন্ম নোহোৱালৈকে আত্মাই মহাকাশত বাস কৰিব বুলি ধাৰণাটো জনপ্ৰিয় হৈ পৰিছিল। তাওবাদী পৰম্পৰাত বিশ্বাস কৰা হয় যে যিসকল লোকৰ মৃত্যু হিংস্ৰ বা অসুখীভাৱে হৈছে তেওঁলোকৰ পৰাই ভোকাতুৰ ভূতৰ সৃষ্টি হ’ব পাৰে। বৌদ্ধ ধৰ্ম আৰু তাও ধৰ্ম দুয়োটাৰে ধাৰণা আছে যে পূৰ্বপুৰুষৰ অৱহেলা বা পৰিত্যাগৰ ফলত ভোকাতুৰ ভূতৰ উন্মেষ ঘটিব পাৰে। হুয়া-য়েন সূত্ৰ অনুসৰি কুকৰ্মই ছটা ভিন্ন ক্ষেত্ৰৰ ভিতৰৰ এটাত আত্মাৰ পুনৰ্জন্মৰ সৃষ্টি কৰে। সৰ্বোচ্চ মাত্ৰাত সংঘটিত হোৱা কুকৰ্মই কোনো আত্মাক নৰকৰ বাসিন্দা হিচাপে পুনৰ্জন্ম ল'বলৈ প্ৰৰোচিত কৰে, নিম্ন মাত্ৰাৰ বেয়া কামে আত্মাক জন্তু হিচাপে আৰু সৰ্বনিম্ন মাত্ৰাৰ বেয়া কামে আত্মাক ভোকাতুৰ ভূত হিচাপে পুনৰ্জন্ম লোৱাৰ দিশে লৈ যায়৷ পৰম্পৰা অনুসৰি ভোকাতুৰ ভূতলৈ পৰিণত হোৱা কু-কৰ্ম হ’ল হত্যা, চুৰি আৰু অসৎ যৌন আচৰণ। কামনা, লোভ, ক্ৰোধ আৰু অজ্ঞানতাই আত্মাক ভোকাতুৰ ভূত হিচাপে পুন্জন্ম লোৱাৰ কাৰক৷ যিহেতু এইবোৰেই মানুহৰ কু-কৰ্ম কৰাৰ ক্ষেত্ৰত প্ৰেৰণা।
উৎপত্তি-সম্পৰ্কীয় জনশ্ৰুতি
সম্ভৱতঃ ভোকাতুৰ ভূতৰ ধাৰণাটো প্ৰাচীন ভাৰতীয় সংস্কৃতিৰ পৰাই উদ্ভৱ হৈছিল, য’ত তেওঁলোকক প্ৰেত বুলি কোৱা হৈছিল। অৱশ্যে ভোকাতুৰ ভূতৰ উৎপত্তিৰ সন্দৰ্ভত বহুতো কিংবদন্তি আছে।
বৌদ্ধ পৰম্পৰাত তৃতীয় শতিকাৰ আৰম্ভণিৰে চুৱান-চি প'-ইউয়ান চিং ("এশ নিৰ্বাচিত কিংবদন্তিৰ সূত্ৰ")শীৰ্ষক কাহিনী এটা আছে। এই কাহিনীবোৰৰ কিছুমান উদাহৰণ এনেধৰণৰ:
এটা কাহিনী হৈছে চুপাৰিৰ ৰস বিক্ৰী কৰা ভ্ৰমণকাৰী ধনী ব্যক্তিৰ। এদিন এজন সন্ন্যাসী ৰোগ নিৰাময়ৰ হেতু কিছু ৰস বিচাৰি তেওঁৰ ঘৰলৈ আহিছিল। মানুহজন যাব লগা হোৱাত তেওঁৰ অনুপস্থিতিত সন্ন্যাসীজনক পানীয়খিনি দিবলৈ তেওঁ নিজৰ পত্নীক নিৰ্দেশ দি থৈ গ'ল। পিছে পত্নীয়ে তাকে নকৰি সন্ন্যাসীৰ বাটিটোত গোপনে প্ৰস্ৰাৱ কৰি তাত কুহিয়াৰৰ ঢালি সন্ন্যাসীলৈ আগবঢ়াই দিলে। কিন্তু সন্যাসীজনে সেই ৰস নাখাই বাটিটো পেলাই গুচি গ’ল। এই মানুহজনী মৃত্যুৰ পিছত পুনৰ ভোকাতুৰ ভূত হিচাপে জন্মগ্ৰহণ কৰে৷
তথ্যসূত্ৰ
শ্ৰেণী:লোককথা শ্ৰেণী:ভূত-প্ৰেত
টেছি থমাছ
টেছি থমাছ (ইংৰাজী: Tessy Thomas, জন্ম: ১৯৬৩) এগৰাকী ভাৰতীয় বিজ্ঞানী তথা অভিযন্তা। তেওঁ ভাৰতৰ প্ৰতিৰক্ষা গৱেষণা আৰু বিকাশ সংগঠনত অগ্নি-৪ মিছাইল প্ৰকল্পটোৰ সঞ্চালক আছিল। ভাৰতত মিছাইল প্ৰকল্পৰ দায়িত্ব লোৱা তেৱেঁই প্ৰথম মহিলা বিজ্ঞানী। তেওঁক ভাৰতৰ ‘মিছাইল মহিলা’ হিচাপে গণ্য কৰা হয়।
প্ৰাৰম্ভিক জীৱন
১৯৬৩ চনৰ এপ্ৰিল মাহত কেৰালাৰ আলাপ্পুঝা নামে ঠাইত এটা ছিৰিয়ান খ্ৰীষ্টান পৰিয়ালত টেছি থমাছৰ জন্ম হৈছিল। মাডাৰ টেৰেছাৰ নামেৰে তেওঁৰ নামকৰণ কৰা হৈছে। টেছিৰ ১৩ বছৰ বয়সত দেউতাক পক্ষাঘাতত পীড়িত হয় যাৰ বাবে তেওঁৰ দেহৰ সোঁফাল অচল হৈ পৰে। টেছিৰ মাক আছিল এগৰাকী শিক্ষয়িত্ৰী। টেছিৰ চাৰিজনী ভনী আৰু এজন ভায়েক আছিল। থুম্বা বিষুৱীয় ৰকেট উৎক্ষেপণ কেন্দ্ৰৰ আশে-পাশেই টেছি ডাঙৰ-দীঘল হৈছিল যাৰ বাবে ৰকেট আৰু মিছাইলৰ প্ৰতি তেওঁ বাৰুকৈয়ে মুগ্ধ হৈছিল। ইয়াৰোপৰি তেওঁ উৰাজাহাজ উৰণৰ দ্বাৰাও মুগ্ধ হৈছিল।
শিক্ষা
টেছি থমাছে ছেইণ্ট মাইকেলছ হায়াৰ ছেকেণ্ডাৰী স্কুল আৰু ছেইণ্ট যোছেফছ গাৰ্লছ হায়াৰ ছেকেণ্ডাৰী স্কুলত শিক্ষা গ্ৰহণ কৰিছিল। গণিত আৰু পদাৰ্থ বিজ্ঞানৰ প্ৰতি তেওঁৰ সহজাত প্ৰবৃত্তি আছিল। স্কুলত একাদশ আৰু দ্বাদশ বছৰৰ সময়ছোৱাত গণিত বিষয়ত তেওঁ এশ শতাংশ নম্বৰ পাবলৈ সক্ষম হৈছিল। সেই একে সময়তে তেওঁ বিজ্ঞান বিষয়ত ৯৫ শতাংশতকৈ অধিক নম্বৰ পাবলৈ সক্ষম হৈছিল।  থ্ৰীছুৰত অৱস্থিত চৰকাৰী অভিযান্ত্ৰিক মহাবিদ্যালয়ত অধ্যয়ন কৰাৰ উদ্দেশ্যে তেওঁ ভাৰতীয় ষ্টেট বেংকৰ পৰা প্ৰতি মাহে এশ টকীয়া এটা ঋণ লৈছিল। ইয়াৰোপৰি তেওঁ এটা ছাত্ৰবৃত্তিও লাভ কৰিছিল আৰু এই বৃত্তিৰেই তেওঁৰ টিউচনৰ মাচুল পৰিশোধ কৰিছিল। বি টেক কৰি থকা সময়ছোৱাত হোষ্টেলত থকাৰ বাবে বেংকৰ পৰা লোৱা ঋণটোৱে ভালেখিনি সহায় কৰিছিল। স্কুল আৰু কলেজ দুয়োতে টেছি থমাছে ৰাজনৈতিক আলোচনাকে ধৰি আন বহুতো পাঠ্যক্ৰমৰ বাহিৰৰ কাৰ্যকলাপত যোগদান কৰিছিল। তেওঁ ক্ৰীড়াত, বিশেষকৈ বেডমিণ্টনত, উৎকৰ্ষ লাভ কৰিছিল। তেওঁ পুণেত অৱস্থিত ইনষ্টিটিউট অৱ আৰ্মামেণ্ট টেকন’লজিৰ (বৰ্তমানৰ ডিফেন্স ইনষ্টিটিউট অৱ এডভাঞ্চড টেকন'লজি) পৰাও গাইডেড মিছাইল বিষয়ত এম টেক ডিগ্ৰী অৰ্জন কৰিছে। ইয়াৰোপৰি তেওঁ অভিযান ব্যৱস্থাপনা বিষয়ত এম বি এ ডিগ্ৰী লাভ কৰিছে। প্ৰতিৰক্ষা গৱেষণা আৰু বিকাশ সংগঠনৰ পৰা তেওঁ গাইডেড মিছাইল বিষয়ত পি এইচ ডি লাভ কৰিছে।
জীৱিকা
১৯৮৮ চনত টেছি থমাছে প্ৰতিৰক্ষা গৱেষণা আৰু বিকাশ সংগঠনত যোগদান কৰে। তেওঁক নতুন প্ৰজন্মৰ ক্ষেপণাস্ত্ৰ “অগ্নি”ৰ ৰূপাংকণ আৰু উন্নয়ন বিভাগত নিযুক্ত কৰা হৈছিল। অগ্নি কাৰ্যসূচীৰ বাবে তেওঁক স্বয়ং এ পি জে আব্দুল কালামে নিযুক্তি প্ৰদান কৰিছিল। টেছি থমাছ তিনি হাজাৰ কিলোমিটাৰ পৰিসৰৰ অগ্নি-৩ মিছাইল প্ৰকল্পৰ সহকাৰী সঞ্চালক আছিল। ২০১১ চনত সফলতাৰে পৰীক্ষা কৰা অগ্নি-৪ মিছাইল প্ৰকল্পটোৰো তেওঁ সঞ্চালক আছিল। ২০০৯ চনত পাঁচ হাজাৰ কিলোমিটাৰ পৰিসৰৰ অগ্নি-৫ মিছাইল প্ৰকল্পটোৰ সঞ্চালক হিচাপে পুনৰ টেছি থমাছক নিযুক্তি দিয়া হৈছিল। ২০১২ চনৰ ১৯ এপ্ৰিল তাৰিখে সফলতাৰে মিছাইলটো পৰীক্ষা কৰা হয়। ২০১৮ বৰ্ষত প্ৰতিৰক্ষা গৱেষণা আৰু বিকাশ সংগঠনৰ বৈমাণিকী পদ্ধতিসমূহৰ সাধাৰণ সঞ্চালক হিচাপে তেওঁক নিযুক্তি দিয়া হয়। টেছি থমাছে ভাৰতীয় ৰাষ্ট্ৰীয় অভিযান্ত্ৰিক একাডেমী (INAE), ইনষ্টিটিউছন অৱ ইঞ্জিনীয়াৰিং-ভাৰত (IEI) আৰু টাটা প্ৰশাসনিক সেৱাকে (TAS) ধৰি ভালেমান বিশ্ববিদ্যালয়ৰ অধিসদস্যপদ গ্ৰহণ কৰিছে।
ব্যক্তিগত জীৱন
টেছি থমাছ বিবাহপাশত আৱদ্ধ হৈছিল ভাৰতীয় নৌসেনাৰ কমাণ্ডাৰ সৰোজ কুমাৰৰ সৈতে। তেওঁলোকৰ টেজাছ নামে এজন পুত্ৰ সন্তানৰ পিতৃ-মাতৃ।
বঁটা
মিছাইল প্ৰযুক্তিৰ ক্ষেত্ৰত ভাৰতক স্বনিৰ্ভৰশীল কৰাৰ উদ্দেশ্যে আগবঢ়োৱা গুৰুত্বপূৰ্ণ অৱদানৰ বাবে টেছি থমাছক লাল বাহাদুৰ শাস্ত্ৰী ৰাষ্ট্ৰীয় বঁটা প্ৰদান কৰা হৈছে।
বাহ্যিক সংযোগ
শ্ৰেণী:জীৱিত ব্যক্তি শ্ৰেণী:ভাৰতীয় মহিলা অভিযন্তা শ্ৰেণী:ভাৰতীয় মহিলা বিজ্ঞানী শ্ৰেণী:বিংশ শতিকাৰ ভাৰতীয় বিজ্ঞানী শ্ৰেণী:বিংশ শতিকাৰ ভাৰতীয় অভিযন্তা শ্ৰেণী:একবিংশ শতিকাৰ ভাৰতীয় বিজ্ঞানী শ্ৰেণী:একবিংশ শতিকাৰ ভাৰতীয় অভিযন্তা শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
শেফালী শ্বাহ
প্ৰাৰম্ভিক জীৱন
১৯৭২ চনৰ জুলাই মাহত শ্বেফালি শ্বাহে জন্মলাভ কৰে। তেখেত সুধাকৰ ছেট্টি আৰু শোভা ছেট্টিৰ একমাত্ৰ সন্তান।
কৰ্মজীৱন
দূৰদৰ্শনযোগে সম্প্ৰচাৰিত হোৱা 'আৰোহণ' নামৰ অনুষ্ঠানটোৰ জৰিয়তে শ্বেফালি শ্বাহৰ টিভিৰ জগতত পদাৰ্পণ কৰে। আনহাতে ১৯৯৫ চনত মুক্তিলাভ কৰা 'ৰংগীলা' ছবিখনৰ যোগেদি তেখেতে হিন্দী ছবিৰ জগতত ভৰি থয়, যদিও ছবিখনৰ কেইটামান দৃশ্যাংশতহে তেখেতক দেখা পোৱা গৈছিল। দূৰদৰ্শনত তেখেতে 'কভি কভি' নামৰ ধাৰাবাহিকখনত অভিনয় কৰে।
১৯৯৮ চনত মুক্তিলাভ কৰা সমালোচকৰ দ্বাৰা বহুল-প্ৰশংসিত ছবি 'সত্যা' আছিল শ্বেফালিৰ জীৱনৰ অন্যতম ছবি। এইখন ছবিৰ জৰিয়তেই তেখেতে সহ-অভিনেত্ৰীৰ ষ্টাৰ স্ক্ৰীন বঁটা আৰু ফিল্মফেয়াৰ বঁটাত সমালোচকৰ পৰা শ্ৰেষ্ঠ সহ-অভিনেত্ৰীৰ বঁটা লাভ কৰে।
২০০৫ চনত শ্বেফালিয়ে 'ৱক্ত' নামৰ ছবিখনত অমিতাভ বচ্চনৰ পত্নীৰ ভূমিকা ৰূপায়ণ কৰে। ছবিখন তেখেতৰ স্বামী বিপুল অম্ৰুতলালে শ্বাহে পৰিচালনা কৰিছিল। শ্বেফালি শ্বাহৰ আন দুখনমান সফল আৰু সমালোচকৰ দ্বাৰা প্ৰশংসিত ছবি হৈছে- 'মনছুন ৱেডিং', 'গান্ধী, মাই ফাদাৰ', 'ব্লেক এণ্ড হোৱাইট'। ঋতুপৰ্ণ ঘোষৰ দ্বাৰা নিৰ্মিত ছবি 'দ্য লাষ্ট লিয়েৰ'ত আগবঢ়োৱা উৎকৃষ্ট অভিনয়ৰ বাবে তেখেতে শ্ৰেষ্ঠ সহ-অভিনেত্ৰীৰ ফিল্মফেয়াৰ বঁটা লাভ কৰে।
২০১৯ চনত শ্বেফালি শ্বাহে এখন ৱেব টেলিভিছন ছিৰিজ 'দিল্লী ক্ৰাইম'ত অভিনয় কৰে। ৰিচি মেহতাৰ দ্বাৰা লিখিত আৰু পৰিচালিত এই চিৰিজটো দিল্লীৰ দলবদ্ধ ধৰ্ষণ কাণ্ডৰ ওপৰত আধাৰিত। ছিৰিজটোত আগবঢ়োৱা শক্তিশালী অভিনয়ৰ বাবে শ্বেফালী শ্বাহে দৰ্শক-সমালোচকৰ পৰা প্ৰচুৰ প্ৰশংসা লাভ কৰে। চিৰিজটোৱে ৪৮তম আন্তঃৰাষ্ট্ৰীয় এমি (Emmy) বঁটা-প্ৰদান অনুষ্ঠানত 'শ্ৰেষ্ঠ ড্ৰামা'ৰ সন্মান অৰ্জন কৰে। এমি বঁটা লাভ কৰা এইখনেই হৈছে প্ৰথম ভাৰতীয় ৱেব-ছিৰিজ।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:ফিল্মফেয়াৰ বঁটা বিজয়ী
বাৰদোলী সত্যাগ্ৰহ
বাৰদোলী সত্যাগ্ৰহ (Bardoli Satyagraha) ১৯২৮ চনৰ জুন মাহত ভাৰতীয় স্বাধীনতা সংগ্ৰামৰ সময়ত গুজৰাটৰ চুৰত জিলাৰ বাৰদোলী অঞ্চলত সংঘটিত এক কৃষক আন্দোলন আছিল। ইয়াক ভাৰতৰ স্বাধীনতা আন্দোলনৰ আইন অমান্য আন্দোলনৰ এক মুখ্য খণ্ড বুলি গণ্য কৰা হয়। এই আন্দোলনৰ নেতৃত্ব চৰ্দাৰ বল্লভভাই পেটেলে দিছিল। ইয়াৰ সফলতাই পেটেলক স্বাধীনতা আন্দোলনৰ অন্যতম প্ৰধান নেতা হিচাপে পৰিগণিত কৰিছিল।
পটভূমি
১৯২৫ চনত গুজৰাটৰ চুৰত জিলাৰ বাৰদোলী তালুকাত আৰ্থিক সমস্যা সৃষ্টি হৈছিল। অৱশ্যে বোম্বে প্ৰেচিডেন্সিৰ চৰকাৰে সেই বছৰ কৰৰ হাৰ ৩০% বৃদ্ধি কৰিছিল আৰু নাগৰিক গোটবোৰৰ আৱেদন স্বত্বেও বৃদ্ধি বাতিল কৰিবলৈ অস্বীকাৰ কৰিছিল। কৃষকসকলৰ বাবে এই পৰিস্থিতি যথেষ্ট গুৰুতৰ আছিল। তেওঁলোকৰ কৰ পৰিশোধ কৰিবলৈ কোনোমতে পৰ্যাপ্ত সম্পত্তি আৰু শস্য নাছিল।
বিকল্পসমূহ বিবেচনা কৰি গুজৰাটী কৰ্মী নৰহৰি পাৰিখ, ৰবি শংকৰ ব্যাস আৰু মোহনলাল পাণ্ডিয়াই গাঁৱৰ মুৰব্বী আৰু কৃষকসকলৰ সৈতে কথা পাতিছিল আৰু গুজৰাটৰ আটাইতকৈ বিশিষ্ট স্বাধীনতা সংগ্ৰামী বল্লভভাই পেটেলৰ সহায় বিচাৰিছিল। খেড়া সত্যাগ্ৰহৰ সময়ত পেটেলে গুজৰাটৰ কৃষকসকলক পথ প্ৰদৰ্শন কৰিছিল আৰু সেইয়মত তেওঁ আহমেদাবাদৰ পৌৰ সভাৰ সভাপতি হিচাপে কাৰ্যনিৰ্বাহ কৰিছিল। তেওঁক ৰাজ্যজুৰি সাধাৰণ গুজৰাটীসকলে ব্যাপকভাৱে সন্মান কৰিছিল।
পেটেলে কৃষকসকলৰ এটা প্ৰতিনিধিদলক স্পষ্টকৈ কৈছিল যে যদি তেওঁলোকে সম্পূৰ্ণৰূপে উপলব্ধি কৰিব বিচাৰে যে বিদ্ৰোহে কি তেওঁ তেওঁলোকক বুজাব। তেওঁ জড়িত সকলো গাঁৱৰ বুজাবুজি আৰু সন্মতি নোপোৱালৈকে তেওঁ তেওঁলোকক নেতৃত্ব বহন নকৰে বুলিও জনাইছিল। কৰ পৰিশোধ কৰিবলৈ অস্বীকাৰ কৰিলে তেওঁলোকৰ ভূমিকে ধৰি তেওঁলোকৰ সম্পত্তি জব্দ হ'ব পাৰে আৰু বহুতে কাৰাগাৰলৈ যাব পাৰে বুলি তেওঁ কৃষকসকলক সকীয়নি দিছিল। সেইসময়ত গাওঁবাসীয়ে উত্তৰ দিছিল যে তেওঁলোক সকলো পৰিস্থিতিৰ বাবে সাজু আৰু চৰকাৰৰ অন্যায় সহ্য নকৰে।
পেটেলে তেতিয়া গান্ধীক বিষয়টো বিবেচনা কৰিবলৈ কৈছিল। কিন্তু গান্ধীয়ে কেৱল পেটেলে কি ভাবে সুধিছিল আৰু যেতিয়া পেটেলে সম্ভাৱনাবোৰৰ বিষয়ে আত্মবিশ্বাসেৰে উত্তৰ দিছিল। গান্ধীয়ে তেওঁক সফলতাৰ আশীৰ্বাদ দিছিল। অৱশ্যে গান্ধী আৰু পেটেলে সন্মত হৈছিল যে কংগ্ৰেছ বা গান্ধীয়ে পোনপটীয়াকৈ নিজকে ইয়াৰ সৈতে জড়িত নকৰে আৰু এই সংগ্ৰাম সম্পূৰ্ণৰূপে বাৰদোলী তালুকৰ জনসাধাৰণৰ ওপৰত এৰি দিয়া হৈছিল।
সংগ্ৰাম
পেটেলে প্ৰথমে বোম্বেৰ গভৰ্ণৰলৈ দুৰ্যোগৰ ক্ষতিৰ বাবে সেই বছৰৰ কৰ হ্ৰাস কৰিবলৈ বুলি চিঠি লিখিছিল। কিন্তু গভৰ্নৰে পত্ৰখন উপেক্ষা কৰিছিল আৰু কৰ সংগ্ৰহৰ তাৰিখ ঘোষণা কৰিছিল।